
KATA PENGANTAR 


Pembangunan di bidang kebudayaan adalah bagian integral 
daripada Pembangunan Nasional. Pembangunan bidang kebuda- 
yaan tidak terlepas dari pemikiran dan usaha pengembangan 
dalam bidang sastra. 


Karya sastra merupakan manifestasi kehidupan jiwa bang- 
sa dari abad ke abad dan akan menjadi peninggalan kebudayaan 
yang sangat tinggi nilainya. Karena itu karya sastra perlu digali 
dan digarap untuk diresapi dan dinikmati isinya. 


Karya sastra memberikan khazanah sejarah ilmu pengeta- 
huan yang beraneka macam ragamnya. Hasil penggalian dan 
penggarapan karya sastra akan memberikan rasa kepuasan roha- 
ni dan kecintaan pada kebudayaan sendiri yang selanjutnya 
akan merupakan alat ampuh untuk membendung arus masuk- 
nya pengaruh kebudayaan asing yang tidak sesuai dengan kepri- 
badian dan kepentingan pembangunan bangsa Indonesia. 


Penghayatan hasil karya sastra akan memberi keseimbang- 
an antara kemajuan ilmu pengetahuan dan teknologi modern 
di satu pihak dan pembangunan jiwa di lain pihak. Kedua hal 
ini sampai masa kini masih dirasakan belum dapat saling isi- 
mengisi, padahal keseimbangan atau keselarasan antara kedua 
— masalah ini besar sekali peranannya bagi pembangunan dan pem- 
binaan lahir dan batin. Melalui sastra diperoleh nilai-nilai, tata 
hidup dan sarana kebudayaan sebagai saran komunikasi masa 
lalu, masa kini dan masa depan. 


Para pemakai dan peminat bahasa dan sastra Daerah, khu- 
susnya bahasa dan sastra Sunda, baik di dalam masyarakat 
maupun di sekolah dan di perguruan tinggi, sudah lama merasa- 
kan kekurangan akan buku Sunda sebagai bacaan maupun seba- 
gai penunjang pengajaran bahasa dan sastra Sunda. 


Selain itu sesuai dengan semboyan 'Bhinneka Tunggal Ika” 
sepatutnya kita memelihara segala ragam kebudayaan dan baha- 

sa daerah yang hidup dan digunakan dalam masyarakat kita, 
agar keanekaragaman kebudayaan dan bahasa di negara kita itu 
tetap terpelihara dengan segala keindahan dan kelincahannya. 
Bahkan perlu disebarluaskan ke seluruh pelosok Nusantara kita 
sehingga dikenal, diterima dan dirasakan sebagai milik kita ber- 
sama. 


Dengan tujuan itulah dan untuk mengisi kekurangan terse- 
but di atas, Proyek Penerbitan Buku Bacaan dan Sastra Indone- 
sia dan Daerah Departemen P dan K, bekerja sama dengan PN. 
Balai Pustaka sebagai penerbit buku sastra yang telah dikenal 
sejak sebelum Perang Dunia ke 2, menerbitkan kembali buku- 
buku sastra Sunda. Bagi yang tidak menguasai bahasa Sunda, 
tetapi ingin memahami isinya, telah kami susun ringkasan ceri- 
teranya dalam bahasa Indonesia. 


Semoga dengan terbitan-terbitan ini kekayaan sastra bang- 
sa kita yang sudah begitu lama terpendam itu dapat dikenal 
oleh khalayak yang lebih luas serta dapat menambah pengerti- 
an dan apresiasi terhadapnya. 


Jakarta, 1979 Proyek Penerbitan 
Buku Bacaan dan Sastra 
Indonesia dan Daerah 

RINGKASAN 
MENDAPAT PENGALAMAN DARI BENCANA. 


Sopandi, mandor pasar Cisangar, — sudah punya istri dan 
seorang anak yang masih kecil —, karena tergoda oleh seorang 
wanita muda (janda) bernama Napsiah, sampai hati untuk men- 
ceraikan isteri pertamanya yang setia, Nyi Miasih. Sopandi ka- 
win dengan Napsiah (anak lurah) dan Miasih, isterinya yang 
pertama pulang ke rumah orang tuanya beserta anaknya. 


Ternyata isteri Sopandi yang baru, bukan wanita yang 
baik untuk rumah tangga, rupanya memang lumayan, tapi pe- 
rangainya di luar dugaan Sopandi semula, Nyi Napsiah suka 
berjudi. dan suka minum minuman keras. Celakanya, Sopandi 
sendiri kena pengaruh, ia pun mulai senang berjudi dan tidak ke- 
palang tanggung, baginya sudah tak apa-apa, bila harta ben- 
danya habis di medan/meja judi, hingga keadaan rumah tangga- 
nya berantakan. Puncak dari “tragedi” ini, Sopandi ditangkap 
dan dipenjarakan/dibuang karena memakai uang negara (hasil 
penjualan karcis di pasar). Nyi Napsiah meninggalkannya se- 
telah bertengkar dan berkelahi. 


Cerita kembali ke Nyi Miasih, setelah pulang kepada orang 
tuanya di kota Sukalaya. Rupanya ia harus mengalami cobaan 
lagi untuk menguji kesabarannya; anaknya selalu sakit - su- 
dah 6 bulan tak sembuh-sembuh. Miasih tetap sabar, meski- 
pun hatinya selalu sedih, sampai pada saatnya benar-benar ia 
mendapat karunia Tuhan Yang Maha Pengasih. 


Ada seorang dokter sedang cuti (di kota kecil seperti Su- 
kalaya zaman itu tak ada dokter), kebetulan kenal dengan ayah 
Miasih. Dengan pertolongan dokter inilah, anaknya yang sudah 
berbulan-bulan sakit, dapat disembuhkan. 


Bukan itu saja. Dokter itu kebetulan duda, belum lama 
ditinggal isterinya ke alam baga. Dan Nyi Miasih berkenan di 
hatinya, alasannya banyak miripnya dengan istrinya yang su- 

dah tiada. Maka menikahlah kedua asyik dan masyuk ini tanpa 
kesukaran apa-apa. Anak Miasih dirawat dengan penuh kasih 
sayang - disekolahkan, hingga menjadi pemudi terpelajar. 

Kisah kembali ke pelaku utama Sopandi. Setelah keluar 

dari penjara, terpaksa ia menjadi kuli pekerjaan kasar, untuk 
sekedar sesuap nasi. 
Di samping itu ia rupanya telah taubat, dan Tuhan menerima 
taubatnya. Ia mudah mencari rezeki; mula-mula menjadi pena- 
tu - banyak mempunyai langganan karena pekerjaannya rapi. 
Sampai dapat membeli rumah dan tanah, yang diolahnya, di 
samping penatu ia pun menjadi petani yang rajin, mempunyai 
isteri yang lain sifatnya dari Napsiah, dan akhirnya dapat men- 
jabat jabatan cukup terhormat untuk di desa; Sopandi jadi Amil 
(pembantu tuan Penghulu), hidup lumayan meskipun tidak me- 
wah. 

Pernah ketemu dengan bekas isterinya yang kedua (Nyi 

Napsiah) yang waktu itu jadi babu gedongan. 
Napsiah ingin kembali jadi isterinya, tapi Pak Amil menolak, 
alasannya ia sudah mempunyai isteri lagi, dan tak sanggup jika 
harus bermadu. Sopandi menyerahkan surat cerai, karena seca- 
ra resmi Napsiah memang belum dicerai. 

Setelah Napsiah dicerai ia jadi gundik seorang Cina - dike- 
tahui isterinya, berkelahi - Napsiah kalah lalu kabur. Bertemu 
dengan seorang serdadu. Serdadu mengajak Napsiah ikut. Nap- 
siah tak menolak; dan tamatlah kisah wanita yang pernah meng- 
goda Sopandi sampai sini. 

Cerita kembali ke Pak Amil (Sopandi). Suatu hari ia terta- 
brak motor, tidak parah, tapi perlu ditolong untuk dapat sam- 
pai ke rumahnya. Dan yang tampil mau mengulurkan tangan 
ialah seorang enon (nona) yang berkendaraan' delman, baru 
pulang kerja. Nona Yohana, seorang pemudi yang manis dan 
berperangai terpuji. Dan ini ternyata anak putrinya Nyi Miasih, 
nyonya dokter, bekas isteri pertama Sopandi, dan dengan sendi- 
rinya nona Yohana ini anak putri Sopandi juga. Suatu kebetul- 
an yang mempesona, (cara ini sering digunakan oleh para penu- 
lis roman yang beraliran idealisme). 

Pertemuan kembali antara Sopandi dan Miasih menyadar- 
kan kedua belah pihak, bahwa nasib mereka adalah takdir Tu- 
han yang harus disyukuri. Kesempatan baik untuk saling maaf- 
memaafkan dengan tulus dan ikhlas. 


Maka cerita pun menjadi H.E. (akhir bahagia). Bahagia 
bagi kedua keluarga, keluarga dokter dan keluarga Pak Amil, 
dipertautkan oleh anak puteri tunggal: Yohana. (Dokter sendi- 
ri ternyata telah lama mengenal Mas Amil Sopandi, yang Se- 
ring mendapat tugas untuk menolong sang dokter bila pergi 
memeriksa/mengobati orang-orang sakit di desa-desa). 

WAWACAN NIMU LUANG 
TINA BURANG 


ASMARANDANA 


Bumi alam raos resik, eusina hibar marahmay, nu awon 
ge kawas sae, estu nimbulkeun kasuka, gumelar di Cisangar, 
upami keur ngempur layung, matak sirna kasusahan. 


Ngalirik .tanggah ka langit, waas ningal rupi mega, bodas 
hideung tingarenclo, aya nu siga sagara, sareng kawas daratan, 
sapalih sisina hurung, herang lir durukan ruhay. “ 


Kawuwuhan humiliwir, angin ngandung sari kembang, 
tina sugrining wawangen, seger pisan karaosna, matak jadi pang- 
gendam, kana birahi lumantung, ngalayung nyirnakeun ma- 
nah. 


Di, jalan pating lalinjing, istri-pameget nonoman, pelesir 
kenging darangdos, malah nu ahli loyor mah, henteu sagawa- 
yahna, sanes lantung tambuh laku, mung bari pasang subaya. 


Nya kitu deui Sopandi, nyeta Mandor pasar dinya, hari- 
ta saanak-bojo, kalagian pelesiran, sarta paripolahna, dina sa- 
waktos lumantung, bangun sarugema pisan. 


Budi wungkul suka seuri, lugina malang mulintang, resep 
bari sempal guyon, nungtun mageuhkeun duriat, keur mah ti 
tatadina, laki-rabina marulus, henteu aya kuciwana. 


Tarik milik Nyi Miasih, bojona Sopandi tea, basa wangsul 
pelesir teh, dumadak tengahing jalan, salakina nyarita, ulah deu- 
deuh lemah lembut, Enok mah jig bae mulang. 


Engkang perelu saeutik, arek ka mang Lurah heula, nga- 
badamikeun hal embe, atuh ti dinya mah pisah, Sopandi rurusuh- 
an, jol dongkap ka nu dijugjug, teras pupuntenan hormat. 


Diwangsul ku nu ti bumi, mangga calik lebet kulan, So- 
pandi enggal ka jero, gek dina korsi merenah, bari ngokodok 
pesak, horeng ngabantun surutu, malah teras disesepna. 


Keur senang ngantos pribumi, reket panto lebet muka, 
ana torojol nu tembong, geuning bet alona Lurah, nu ngaran 

Nyi Napsiah, atuh Sopandi ngaranjug, kaget tina acan kenal. 


Pamulu teuing ku manis, gandang sumedeng nonoman, 
estu matak moho melong, wantu tedak paroyalan, moal sawala- 
jarna, harita barina imut, pok nyanggem hormat kacida. 


Aeh kutan tamu tebih, boro abdi torojogan, kumawan- 
tun tumorojol, dikinten sanes gamparan, ampun teuing han- 
jakal, kaduhung sagede gunung, cologog wantun mendakan. 


Sopandi sakedap cicing, lami-lami ngawangsulan, eum ulah 
kitu teu sae, anggur mangga calik heula, sareng mana mang Lu- 
rah, naha kitu nuju suwung, boro mah engkang teh dongkap. 


Nyi Napsiah bari calik, kedep bari ngawangsulan, pun pa- 
man puguh teu nyondong, arangkat ti wanci asar, sarimbit ka 
sarerang, mulihna engke jam tujuh, margi bade munday heu- 
la. 


Sareng ku hanjakal teuing, sumping teh keur sesewengna, 
tangtos tuang anggur bae, ti dinya teras nyauran, budak ren- 
cangna Lurah, Miot cik ka dieu buru, sadia leueuteun geuwat. 


Si Miot teu kantos lami, jebul dongkap dodongkoan, nang- 
geuy baki bangun rebo, pisanggemna Nyi Napsiah, mangga ha- 
tur lumayan, tilam tepang tawis emut, pamugi kedah dituang. 

Sopandi ngawangsul manis, sumangga pisan ngiringan, sina- 
reng deui tumaros, amung ulah rengat manah; tina nembean tea, 
engkang teh hoyong kalangkung, terang sajarah salira. 


Nyi Napsiah imut leutik, bari tungkul nyoo geulang, pok 
nyanggem semu haroshos, gamparan mariksa eta, kalintang nya 
isinna, jalaran nya eta atuh, rumaos jalma benclungan. 


Sakawitna diri abdi, nuturkeun ieu pun paman, barang 
parantos ageung teh, ku tina tariking gurat, dugi ka katambi- 
_as, ngencul ka nagara batur, kairidkeun ka Sumatra. 

Ayeuna ge acan lami, nembe saminggu nya dongkap, mung 
bae dasar keur sue, abdi teh masih nyorangan, teu kinten balang- 
sakna, abong ari urang kampung, anu sakieu buktina. 


Sopandi nguping pawarti, rada aya sari kelar, hawatos dugi 

ka surser, samalah emutanana, parantos (rada mengpar, welas 
watir hoyong nulung, asih nyaah timbul cinta. 


Teras cengkat semu seuri, pok nyanggem ulat ngarindat, 
malah rada nyindir oge, karah kitu sajarahna mangga ieu raos- 
an, kueh teh ku bangun cibuy, sok hoyong terang rasana. 


Dasar Nyi Napsiah bangkit, ahli kana sisindiran, atuh saha- 
rita oge, sindir tamu teh dijawab, pokna mangga raosan, asal 
dituang nu estu, da kueh mah hamo baha. 


Miot cik ka dieu gasik, hempek ieu geura tewak, Hayam 
bikang nguyung bae, moal enya nu sejen mah, aya nu daek ha'at, 
kawuwuh hayamna kitu, sungkan ditulung nu lian. 


Si Miot mani nirilik, bade newak hayam depa, ana dugi 
bolbol jeprot, dibintihan dicakaran, jalaran eta hayam, depa so- 
teh sanes nguyung, mung keur nyirekeman anak. 


Nu di bumi tingcikikik, lucu ku si Miot meta, pupundur- 
an gera-gero, Leungeun pakeupis megatan, siga nu eukeur ga- 
lah, laun-laun ngabelesur, lumpat jalaran teu tahan. 


Ku kitu nambihan resmi, ka anu keur wawawuhan, nung- 
tun medalkeun kawanter, nanging ku margi harita, seep wak- 
tosna tea, sanajan sono can tutug, Sopandi teh maksa mulang. 


KINANTI 


Nu ditilar kantun nguyung, lalewang raos nunggelis, sa- 
lempang sieun nogencang, leuheung upami sapikir, kumaha la- 
mun sulaya, pangharepan tangtu leungit. 


Si Miot nu kantun ripuh, beberes teu kaur rintih, balas 
ku diharewosan, ditanya gemet ditungtik, pokna nu bieu teh 
saha, geuning kakara kapanggih. 


Anu ditaros ngawangsul, benclang-benclung ulat pusing, 
lah ngganggo leukeun dipapay, pira juragan Sopandi, Mandor 
pasar anu purah, menta duit ladang karcis. 


Bumina oge di ditu, samalah putrana istri, garwana ge geu- 

lis pisan, da tegep ti batan abdi, nyanggemna bari ngadilak, do- 
dongkoan nanggeuy baki. 4 


Nyi Napsiah kukulutus, ih surup japilus teuing, ditanya 
kitu pameta, si Miot ngawangsul deui, da bongan atuh abdi mah, 
keuheul dibobodo tadi. 


Puguh hayam eukeur ngupuk, magarkeun teh nguyung 
gering, ditewak atuh nya nyakar, ngalabak mani bibintih, meu- 
reunan abdi ku hayam, disangka biul cilimit. 


Nyi Napsiah nu camerut, bawaning teu tahan nguping, bele- 
nyeh imut meumeusan, lucu kelar ka nu mulih, cacak nembe 
patepang mah, munggah matak geder pikir. 


Horeng anu nandang liwung, kangen kapitineung ati, sanes 
bae Nyi Napsiah, nanging Sopandi ge sami, pamikirna kitu pi- 
san, ceples teu benten saeutik. 


Kumoleang kapiemut, mutuh kacipta ku ati, titingalan 
kumalangkang, kangen mayeng kepieling, linglung kawangwang 
sagala, laku lampah waktu tadi. 


Malah ti sareres tutup, tutup barang dahar wengi, wengi 
eta tina sesah, sesah baning manteng ngait, ngait emutan ahirna, 
ahirna dug ebog pusing. 


Bumi alam raos nungkup, baluweng sereg hareurin, ka nu 
heubeul puguh nyaah, ka nu anyar meulit pikir, ari bade luas 
nekad, didua inggis mateni. 


Namung kantun humaregung, cetaan kawas nu gering, atuh 
bojona salempang, tur dugi ka naros gering, na kasawat naon 
engkang, cobi abdi hoyong nguping. 


Sopandi wuwuh tagayur, tina inggis katalungtik, teras nyang- 
gem bobohongan, puguh ieu angen nyeri, rarieut sebel bawana, 
rasana geus lain deui. 


Sanggem bojona nu tuhu, aduh-aduh deudeuh teuing, eng- 
kang mun kitu mah boa, mabok nyesep teu sak deui, sawios 
urang landongan, ku rujak asem ge leungit. 


Bari teras gesat-gesut, ngorehan wadah tarasi, lantaran 

ku gugup tea, jadi geugeumeueun deui, ongkoh duka hukumul- 
lah, wawales ka anu pelit. 


Henteu ditingal nu estu, gorehel teras kek gasik, diasup- 
keun kana gelas, digulaan gula pasir, ditinyuh ku cai asak, diku- 
bekkeun jadi hiji. 


Sor ka anu keur Ga bari henteu kantos lami, gara- 
yam teras mencetan, bangun deudeuh nyaah asih, wantuning 
percaya tea, teu gaduh emutan jalir. 


Sopandi senang kalangkung, malah rada seuri ati,.bingah 
reh lampahna tea, asa hamo katalungtik, kantun ogo gegerung- 
an, padahal palias nyeri. 


Bojona deui mihatur, tuh engkang arot geus tiis, geura 
ku rujak eta mah, lieur teh tinangtos leungit, tidinya Sopandi 
cengkat, kek gelas diinum gasik. 


Barang rot rujak teh sewur, diburakeun deui ledis, ceuk 
dina emutanana, euh aing mun kieu pasti, diri teh arek titirah, 
kajeun mending ganti rabi. 


Malah teras kukulutus, ih naha maneh kumaki, kahayang 
mun geus teu suka, ulah nyieun kitu teuing, tega wani ngaba- 
ruang, merean rujak tarasi. 


Nyi Miasih teh ngaranjug, ngawangsul gugup jeung ceurik, 
duh engkang abdi hampura, tobat ka Nu Maha Suci, ampun sa- 
nes ngabaruang, rumaos kirang taliti. 


Tina sakalangkung rusuh, dikinten asem nu tadi, ku mar- 
gi eta paneda, mugi ageung sih aksami, Sopandi ngawalon ke- 
ras, molotot tibubuncelik. 


Heueuh memang ge kacukcuk, nya kitu ekol nu julig, naha 
bet kurang pariksa, lamun teu ngarah sakali, ieu mah samata- 
mata, ngarah pegat laki-rabi. 

Nyanggemna bari jung nangtung, los indit semu gegejlig, 
bojona mani ngalimba, pok. nyanggem bawaning ngerik, nya 
ari siga abdi mah, kumaha keresa teuing. 


Dipiceun sareng dipulung, ilahar bandana istri, ari geus 

teu kenging tobat, tur henteu kapake deui, teu hoyong ambon 
sorangan, cumah inggis dinyenyeri. 


Malah salian ti kitu, wantuning talajak istri, seueur deui 
pisanggemna, nu sombong kirang wawadi, atuh ku tina kituna, 
dugi ka pikir Sopandi. 

Napsuna teras ngaberung, mikir hayang ganti rabi, demi 
anu kapicipta, pisenangeun kana diri, teu aya deui toongan, 
jabi Nyi Napsiah hiji. 


SINOM 


Dugi ka dinten enjingna, paseana acan rapih, barang dina 
wanci asar, Sopandi kengingna singkil, leos ngajingjing sumpit, 
cetaan rek ngala manuk, padahal sayaktosna, leosna ka imah 
suni, gagaduhan bapa Emo patukangan. 


Tukang ngabobotoh marag, ngadu hayam domba sintir, 
ceken domino biasa, bojona nya kitu deui, rajeun nepangkeun 
pikir, ngareremo malar buruh, malah waktos harita, maraneh- 
na eukeur cuhcih, ngararaku ngahormat ka tatamuna. 


Teu kantos lami waktosna, Sopandi teras ngecewis, ngaha- 
rewos ririkipan, emang embi ieu kuring, pangna ka dieu nyung- 
si, puguh aya nu perelu, tapi samemeh wakca, kuring hayang 
heula nguping, emang embi rek nulung atawa moal. 


Bapa Emo ngawangsulan, ah ulah kitu pamali, juragan sok 
ngareureuwas, menggah emang sareng embi, asal puguh tur gam- 
pil, lepat upami teu nulung, margi moal ka saha, sangsang ba- 
dan titip diri, salian ti ka sugri nu mikawelas. 

Sopandi deui nyarita, sukur mun barela pati, puguh ari 
saenyana, kuring teh geus bati pusing, inget ka hiji istri, anu kaka- 
ra saminggu, dongkapna ti Sumatra, emang ge meureun tingali, 
aduh tobat asa naon mun laksana. 

Ambu Emo nepak dada, ngawangsul bari ngagikgik, euh 
yaktos eta mah Agan, embi oge terang sidik, lah cocog sieup 

manis, eunceup surup nurub cupu, payus pisan aduna, nu kasep 
ka anu geulis, lir upami Sang Arjuna ka Sumbadra. 


Salakina ge nambalang, capetang riukna manis, emh jyak- 
tos anu di desa, kantenan eta mah kintring, di dieu langka tan- 
ding, taya nu pamulu kitu, Sopandi tina bingah, mani mesem 
imut alit, ngusap raray coloyor pok sasauran. 


Da ari ku kahoyong mah, ayeuna teh hoyong panggih, 
cik emang kuma akalna, lah embi jeujeuhkeun kuring, tarekah- 
an sing hasil, da lamun nepi ka lulus, duka kumaha behna, pama- 
les pamulang asih, alah embi-emang cik geuwat tulungan. > “* 


Ambu jeung bapa ngagakgak, lucu bawaning ku watir, 
ku bapa diupah-upah, sakitu mah gampil teuing, mangga engke 
ku bibi, diteang tangtos kabantun, ayeuna mah lumayan, ieu 
arot cai kopi, katuangan sakadar di pamaasan. 


Manehna hempek kadinya, geura beberes sing resik, ayeu- 
na jig geura teang, akalan masing kairing, atuh bibi teu cicing, 
teras beberes pahibut, sarta saparantosna, leos indit bari seuri, 
gagancangan bangun teu aya karingrang. 


Teu kantos lami jol dongkap, teras pupuntenan rintih, 
ngagebeg da nguping Lurah, norojol ti jero bumi, malah istrina 
deui, marariksa semu gugup, Ambu sakepadapan mah, kacida 
seunggahna ati, susah bingung mikiran geusan omongan. 


Nanging tina geus manukna, ahli nyarita direkin, harita ge 
geus diuk mah, pok ngomong hormat tur titi, juragan jaler-istri, 
mugi henteu jadi bendu, rehing abdi cumonggah, wantun rupi 
ka sasami, tina hanteu kiat nahan kasesahan. 


Dupi abdi sakawitna, gaduh domba kukut hiji, henteu kin- 
ten diranehna, nyaah teh kawanti-wanti, nanging ayeuna ge- 
ring, awakna parantos kuru, atuh ku margi eta, pun lanceuk 
mah geus teu cicing, kadangkala sok sering diceungceurikan. 


Ku tina cengeng diwangwang, diteteda sing walagri, wengi 
tadi kaleresan, dongkap ilapat ka abdi, catur lebeting impi, dom- 
ba maneh waras tangtu, asal geuwat ubaran, ku anak Lurah 
nu istri, moal gagal cageurna dadak sakala. 

Ana diemut bet mana, putra juragan nu istri, salintang 
Nyimas teu aya, tur hate keukeuh nyungkelit, moal nu mana 
deui, kapan mung ieu nu jugrug, anu mawi ayeuna, abdi teh 
sanget meredih, mugi-mugi aya citeres miwelas. 


Pribumi sami ngagakgak, Nyi Napsiah nyanggem manis, 
bibi mah loba codeka, kuring diangkoh paraji, saur Lurah eum 
Nyai, jig bae ka ditu tulung, sabab sarua ha'at, bisi paeh bang- 
kar watir, Nyai Lurah ngulisik sarta nambalang. 


Enya jig Nyai karunya, susuganan cageur deui, karana sasa- 
rina mah, mun sidik bawaning impi, tara gagal sok matih, pasti 
dibarengan wahyu, cara ibi baheula, sakitu jampe teu uni, hen- 
teu burung nu geringna bisa waras. 


Atuh nya rada lumayan, isukna nampa rejeki, ibi teh di- 
pupundutan, ku beas jeung embe leutik, basana mah panghu- 
rip, panarima tanda nuhun, ibi teh beak bungah, sanggeus nu 
ngirimna balik, embena teh nya terus bae dicangcang. 


Barang dina wanci isa, tur keur poek bulan deui, cang-cang- 
an embe di diteang, tapi heran liwat saking, embena jadi leungit, 
atuh ibi buru-buru, bijil kokotetengan, mopoek di pipir leuit, 
rumpu-rampa neangan suganna aya. 


Keur kitu baranyay kilat, breh tembong keur depa cicing, 
gancangna riyed dibawa, ditangkeup jeung suka ati, tina bawa- 
ning asih, nya terus dibawa asup, barang nepi ka imah, cungung- 
ung babaung tarik, manahoreng nu ditangkeup teh si Tumang. 


Tina bawaning ku gila, leungeun urut mangku anjing, ang- 
kanan arek kukumbah, tuluy nyokot sabun mandi, tina kaleng 
nu leutik, wadahna anu ngabaku, dasar keur apes badan, boro 
leungeun geus lalantis, lain sabun tapi batu pangruruan. 

Ambu nguping Nyai Lurah, kajabi ti resep seuri, make 
jeung bungah sagala, pedah panipuna hasil,tada teuing nu ngan- 
ti, bungaheunana teh tangtu, ningal ka Nyi Napsiah, nu harita 
keur disalin, mun kongang mah mani hayang geura ngiwat. 


Barang parantos sadia, enggalna teras arindit, Ambu sa- 
papanjang jalan, teu weleh ngomong ngecewis, aduh Nyimas 

nu geulis, pomi ulah jadi bendu, nuhun upami kersa, ngalan- 
dongan domba bibi, dihenteuna mugi sing ageung hampura. 


Jalaran nya eta tea, saupami bibi mungkir, teu nurut kana 
ilapat, pisakumahaeun teuing, keur mah bibi teh miskin, meu- 
reun moal kenging untung, piwelas nu dipalar, kangge kahirup- 
an bibi, Nyi Napsiah seuri bari ngawangsulan. 


Ih bibi ulah rek rentag, anu matak kuring indit, kapan mak- 

*sud rek ngubaran, sabalikna kaget teuing, aya ilapat milih, pi- 

tuduh estuning tukuh, nujul ka kuring pisan, kawas kurang anu 
ahli, kapan loba dukun nu sok ngalubaran. 


Ceuk Ambu nya eta tea, teges matak helok ati, domba 
teh yaktos pilihan, dugi ka emutan bibi, upami waras deui, tur 
Nyimas keresa ngukut, seja ngahaturanan, etang-etang wiat 
titip, dombana mah tangtos nurut moal bedang. 


Tah geuning sumangga sindang, nya ieu rorompok bibi, 
bari teras ngageroan, ka salakina nu cicing, aka cik geuwat bijil, 
ieu Nyimas papag buru, salakina kaluar, mapag hormat ulat 
manis, sup arasup ngariung di tepas imah. 


DANGDANGGULA 


Bapa Emo geus lami los indit, kantun Ambu gapiuk ma- 
yunan, serewel lir jongos hotel, ribut ngatur susuguh, noroweco 
tur suka seuri, nya kitu Nyi Napsiah, pasemonna estu, lugina 
taya kakeungkang, paparios dibarung parangi manis, teges lucu 
nu aya. 


Sopandi ge harita teu cicing, ti jero teh noong lalaunan, 
tina bilik nu molongo, tina napsu kapegung, kantun keuheul ka- 
renyeng ati, ari bade ka luar, inggis matak geruh, ari diantos 
lebetna, haroream sakitu geus kesel cicing, seunggah nahan ka- 
sabar. 


Mung saena Ambu lantip budi, estu bangkit dasar patu- 
kangan, atuh saharita oge, manehna pok mihatur, eulis mang- 
ga ka lebet ngalih, henteu sae di luar, da seueur kekebul, ma- 

lah teras muka lawang, tamu lebet Ambu mah ngolesed bijil, 
pokna bade bubuang. 


Nyi Napsiah banget kaget ati, tina banget ku henteu nya- 
nana, olohok bawaning kaget, tuluy manehna nyuuh, dumareu- 
da ngomong ngalengis, karah aya gamparan, embi geuning ki- 
tu, henteu nyana ngabaruang, magar maneh pangnyampekeun 
domba gering, tapi kieu buktina. 


Ceuk Sopandi deudeuh teuing eulis, jimat engkang raja- 
ning mustika, mugi manah ulah seber, sanget pisan panuhun, 
anggur mangga sing raos calik, engkang moal culika, sumpah 
ka Nu Agung, sarta kayid ti memehna, disuhunkeun mugi ulah re- 
ngat galih, tina engkang cumonggah. 


Sayaktosna rumaos lalaki, kirang tata sok ambon sorangan, 
nganteur napsu sumolondo, sanaos teu diaku, tangtos keukeuh 
maksa ngukuntit, titip diri sumerah, satungtung dipulung, ku- 
maha atuh kumaha, ti saawit engkang patepang kamari, mani 
teu pisan hilap. 


Mingkin lami tambah kapieling, linglung pikir 'sangsaya 
kagagas, diganggayong tambih nyoso, kacipta kapiemut, mutuh 
carek angkanan pikir, raga teu hayang pisah, hoream pajauh, 
duh enung pacuan iklas, sukma raga engkang lir sarah keur pa- 
lid, mani kokoleaban. 


Ngumpal ngalun kabuntang-kabanting, kakapeungan kale- 
lepkeun pisan, ari rajeun muncul tembong, beuki nambahan 
ripuh, roroesan maksud rek ngeumbing, sarta teu petot neda, 
ngantosan nu nulung, ku lantaran kitu tea, naha ai ka engkang 
mod4l miduli, watir palay nulungan. 


Nyi Napsiah ngawangsul cumegis, is gamparan ulah heu- 
heureuyan, geuraheun teu aya petek, keresa ka nu dusun, hi- 
na papa tur awon rupi, kawuwuh bebenclungan, piraku teu umum, 
sanaos dikeresana, moal boa abdi mung didamel selir, alim panu- 
hun pisan. 


Ku Sopandi diwangsulan manis, aeh-aeh sihoreng teu nya- 
na, kumeok memeh dipacok, pamugi ulah kitu, engkang tobat 


24 


teu ngambil ati, teges moal sulaya, hamo cidra palsu, tebih ti 
jalan basilat, sayaktosna manawi bahan katampi, engkang se- 
ja ngawula. 


Moal baha ku sapedah miskin, hamo rudet ku nandang 
sangsara, dalah dugi ka pati ge, asal jinurung maksud, untun 
tipung laksana diri, tangtos engkang bumela, kalawan satuhu, 
bilih disangka rek cidra, mangga urang ngangkat sumpah nu 
mateni, engkang tangtos nampanan. 


Nyi Napsiah pok mihatur deui, emh gamparan upami yak- 
tos mah, ka abdi rek mihawatos, kasuhun laksa rebu, sawang- 
sulna upami abdi, teu aya nu miwelas, tangtos hirup ripuh, na- 
nging papada dirawat, hoyong nganggo talajak tali paranti, adat 
kabiasaan. 


Kawuwuhan sanaos dimuhrim, ku jalaran abdi oge terang, 
menggah gamparan sayaktos, alim lamun diwayuh, kajeun hen- 
teu gaduh salaki, kapameng katalayah, hirup nadah ripuh, saki- 
tu abdi unjukan, saupami parantos sapuk panggalih, tangtos 
abdi ngiringan. 

Sopandi teh ngawangsulan deui, euh unung teh sakitu ka- 
palay, eta. mah perkawis enteng, dalah engkang ge kitu, 
pikir henteu benten saeutik, atuh lamun kitu mah, memang . 
langkung nuhun, sumangga bae cirian, lamun geseh ulah dise- 
bat lalaki, anu ahli satia. 


Nyanggemna teh bari suka seuri, tawis bingah reh hasil 
maksadna, mani teras muka loket, gocrak artos sapuluh, pisang- 
gemna lumayan eulis, minangka kagegelan, tawis moal palsu, 
sareng ieu atuh mangga, urang basmi kenging bibi kerah-kerih, 
watir mun teu dituang. 


Demi bapa sareng Ambu deui, waktos eta di pipir ayana, 
eukeur narogel naroong, Ambu nyarita laun, deuleu aka tuh 
geuning hasil, urang kajinurungan, cik sampeurkeun hayu, bi- 
si rek marulih tea, wantu-wantu kapan ieu enggeus burit, meu- 
reun tereh arangkat. 


Bari leos harita arindit, sadungkapna teras Nyi Napsiah, 

sareng Sopandi nyarios, emang jeung embi atuh, peremisi wan- 
tu geus burit, reujeung ieu lumayan, pikeun meser apu, Ambu 
sakalangkung bungah, suka seuri reh nampa duit saringgit, pe- 
resen ti duaan. 


Tur omongna leuh nuhun teh teuing, salajengna kangge 
ka payunna, supados iasa salse, ambeh teu jadi geruh, langkung 
sae di bibi deui, margi bibi jeung paman, nanggel mo haliwu, 
jawab Sopandi kantenan, mo di mana lintang bibi nu kapilih, 
pageuh kana rasiah. 


Nyanggemna teh bari semu sedih, margi ngangres reh ba- 
kal papisah, tangtos nemahan kajengkel, nanging sanaos kitu, 
nya teu burung maksa marulih, Sopandi ka bumina, teu lami 
geus cunduk, sok sumpit pok nyaur putra mikeun manuk sahi- 
ji nu beunang meuli, tadi basa di jalan. 


Ku kitu ge atuh jadi rikip, repeh-rapih rikat teu katara, 
ahirna akal kitu teh, maneuh didamel baku, ka Ambu teh jadi 
- maranti, nanging henteu kabuka, estu lulus banglus, ku kituna 
kabuktian, Sopandi teh mingkin lami mingkin yakin, maceuh 
ngumbar amarah. 


ASMARANDANA 


Panonpoe wanci lingsir, panas hareudang bayeungyang, 
manuk disarada recet, kawuwuh di katebihan, sorana; hawar-ha- 
war, budak ceurik ngalanglaung, bangun nu nalangsa pisan. 


Kakupingna matak ketir, medalkeun waas kagagas, lume- 
ketey nineung hate, samalah Nyi Miasih mah, dina waktos ha- 
rita, ulatna dugi ka alum, tina panteng lalamunan. 


Lamun tumeka ing takdir, diri nandang kasedihan, lan- 
taran meunang bebendon, tina titis tulis awak, moal boa nyeri- 
na, diri tinangtu mangpaung, liwung ku katugenahan. 


Kawuwuh ti  ypeuting ngimpi, baju nu dipikanyaah, dire- 
but awewe sejen, turta nepi ka beunangna, carek caritaan mah, 
upama ilapat kitu, totonden bakal baruntak. 

Ka saha nya titip diri, sumalindung sangsang badan, nya- 
luuh mihape hate, mangka-mangka boga anak, anu bilatung 
dulang, tangtu awak moal jujur, jeroning nandang sangsara. 


Aduh tobat Maha Suci, abdi teh bade kumaha, mana ka- 
rieu lalungse, sejen temen rarasaan, awak pating sariak, ka luhur 
bawana lanjung, rampohpoy leuleus teu nangan. 


Ongkoh nu jadi salaki, naha ka mana nyabana, tegesing 
ku toloheor, teu aya pisan kamelang, ngadak-ngadak anclong- 
an, batan kieu ararewuh, bayeungyang ngabarungsinang. 


Sabot Nyi Miasih mikir, kira-kira reujeung sangka, kabene- 
ran tina panto, torojol hiji jelema, mawa sahiji surat, diamplop- 
an rapih alus, kawas surat dines pisan. 


Barang surat geus katampi, Nyi Miasih rada reuwas, ka- 
get tina ninggal adres, nujulna teh ka manehna, atuh teras di- 
buka, bari teu petot rumanjug, hate geder sisiakan. 


Ana bray anu kapanggih, sahiji surat tulisan, nya teras .bae 
diilo, nya kieu kecapanana, Enok satarimana, papacuan ulah 
gugup, sabalikna kudu sabar. 


Tina geus nepi ka pasti, titis tulis bagja urang, perkara laki- 
rabi teh, teu bisa panjang duriat, ngan nepi ka ayeuna, kalawan 
kersa Nu Agung, urang kudu pipisahan. 


Da najan panjang rarabi, ari awet rajet cumah, sabab Enok 
geus katoong, tinangtu geus rumbak betah, bukti bareto tea, 
waktu engkang humaregung, ana rajeun mere ubar. 


Ku rujak tarasi tiis, istu henteu pantes pisan, da mungguh 
mun enya ngesto, moal enya kitu peta, malah lian ti eta, loba 
deui nu teu sapuk, teu hade lamun didadar. 


Moal rek didingding kelir, engkang sawaktu ayeuna, eng- 
geus boga deui bojo, ka awewe nu satia, tapi najan kituna, anak 
mah jeung betak-betuk, pek bae ku Enok bawa. 


Ilikan surat sing telik, rahrah di jero amplopna, da aya 
deui nu sejen, tah sakitu ngabejaan, jabana taya lian, andum 
salamet rahayu, ti engkang Sopandi tea. 

Tamat maca ungel tulis, teras mukaan amplopna, dirahrah 
dikurah-koreh, ana kusiwel kapendak, nya eta surat talak, atuh 
tina ningal kitu, manehanana ngoceak. 


Ceurik nyeri melas-melis, midangdam baning nalangsa, 
andeprok mani rampohpoy, bari teu eureun sasambat, duh to- 
bat kaniaya, kutan teh ari nu angkuh, sihoreng kitu pameta. 


Dipisudi mulang sedih, dipinyaah malik cua, dipisono nyo- 
lowedor, nu haat dipulang moha, tayoh anu rayungan, kutan 
teh kitu pamulu, tegesing matak tugenah. 


Bet abong kena lalaki, pasemon telenges pisan, taya ras- 
rasaning hate, padahal mun terus terang, meureun jadi lulusna, 
duh tobat Gusti Nu Agung, karah kieu bagja awak. 


Asa teu salah saeutik, sumawon milampah nirca, pedah lan- 
taran bareto, kasalahan mere ubar, nepi ka kakaitan, jadi basa 
tungtung catur, dipake lantaran nalak. 


Da mungguhing maksud ati, tina lantaran rumasa, boga 
ganjaran Yang Manon, rupana nya anak tea, kahayang mo kapa- 
lang, hayang kumawula terus, tumutur dunya-aherat. 


Keur waktos ceurik ngaregih, torojol anakna dungkap, 
ngarontokan gera-gero, wantu budak alit tea, atuh paripolahna, 
wungkul ceurik gubrag-gabrug, mulet muket ngarangkulan. 


Nyi Miasih wuwuh sedih, metet ku kabaluasan, tugenah 
nalangsa rajol, salaku-lampah ka tukang natrat eces kasuat, ati 
pinuh ku kabingung, ngungun bawaning sungkawa. 


Tatangga pameget-istri, riab rajol ngaralayad, hariweus- 
Weus kararaget, tina inggis kuma onam, nanging barang geus 
nyata, yen usul-asalna kitu, wekasan prak mariwulang. 


Dipiwulang wuwuh sedih, dihehegar tambah rusras, rarasaan 
tambah seber, dadalan eukeur tunggara, teges dadak-dadakan, 
kaurugan gunung bingung, kacaahan laut susah. 


Bumi alam raos nindih, gumuludug handaruan, baluweng 
kiamat hate, cupet budi ilang akal, kantun teu nangan nahnay, 
raga lir dipupul bayu, tuna daya pangawasa. 

Nanging tina pada tigin, laleukeun nu ngabeberah, nya 
lami-lami mah tembong, pasemonna rada cenghar, aya sari jari- 
ngas, malah semu kerang-kerung, lir nu keur mikiran lampah. 

Ati nyaring sapeupeuting, rasa nyongkab ngaguligah, ku 
hoyong enggal paamprok, sareng Sopandi nu iklas, margi rek 
cumarita, tina sakur nu perelu, geusan kalulusan badan. 

Diantos geus lima wengi, tapi tacan bae dongkap, atuh ku 
bawaning jengkel, teras Nyi Miasih mangkat, nyunyusul *nga- 
is budak, bumi Lurah nu dijugjug, margi Sopandi di dinya. 


KINANTI 


Teu kantos lami geus cunduk, kana lebah lawang bumi, 
Nyi Miasih eureun heula, nyumput dina kayu puring, nu mawi 
teu wantun teras, bisi ngagamahan teuing. 

Wantu harita di payun, pinareng aya Sopandi, keur otel 
jeung Nyi Napsiah, sempal guyon suka seuri, wantuning pangan- 
ten anyar, masih pogot silih asih. 

Nyi Miasih ningal kitu, kalintang ngerikna pikir, hate mani 
ngarakacak, baluweng saredih pusing, emut ka badan sorangan, 
umaduh bari gigisik. 

Cipanon munggah nyalangkrung, limpas ngaley kana pi- 
pi, teu kalis ku disusutan, diusap ge bijil deui, cacak lamun di- 
candean, meureun minuhan cacangkir. 

Tuur laleuleus ngalentuk, rubuh ngeumbing kayu puring, 
terus ngomong lalaunan, ka budakna nu diais, emh eulis tuh 
geuning mama, pametana kitu teuing. 

Tatapi sanajan kitu, eulis mah ulah kawatir, masing enya 
mama nolas, keun ibu nu bakal asih, teges moal bobohongan, 
niat bela pati hurip. 

Ayeuna mah coba hayu, urang sampeurkeun sakali, tidi- 
nya rangkujung cengkat, leos nyampeurkeun ka bumi, nu keur 
ocon barang ningal, reuwasna kaliwat saking. 

Dugi ka pating pelenguk, sahiji taya nu muni, Nyi Miasih 

pok nyarita, emh engkang nu sae budi, anu mawi abdi dongkap, 
sumeja unjuk tingali. 


Serat pasihan saestu, ku abdi enggeus katampi, disangga 
kalayan hormat, taya bahan aral pikir, jalaran yaktos karasa, 
rumaos diri pribadi. 


Dipalar menak da puguh, abdi mah somah tur miskin, ma- 
lar kapinteranana, kantenan bodo teh teuing, sumawon man- 
dang rupina, sare'at sakieu bukti. 


Hal engkang luas sakitu, abdi mah ngiring mumuji, mu- 
gia karahayun, amung hanjakal saeutik, saayeuna teu tiasa, nyum- 
ponan eusining tulis. 


Ku perkawis betak-betuk, mangga bae candak deui, nyang- 
gakeun sareng bumina, margi abdi mah pinasti, ayeuna sareng 
pun anak, bade ka pun biang balik. 


Anakna motah tutunjuk, pokna mama hayang ais, So- 
pandi teu mirosea, kawuwuh ku Nyi Miasih, dicaram diulah- 
ulah, diupahan bari indit. 


Sopandi kantun jamenung, wuwuh kakeuheul kapusing, 
dirasa mingkin karasa, sanubari tambah pusing, seunggah ni- 
ngal pametana, popotongan kitu teuing. 

Mung saena bari imut, Nyi Napsiah nyanggem manis, eng- 
kang ari ceuk abdi mah, keur naon diangge galih, da sanaos ma- 
nah engkang, ka itu bade miasih. 


Sare'at buktina kitu, nu asih dipulang sengit, nu haat dipu- 
lang moha, dalah salaksa saketi, citeres piwelas engkang, geu- 
ning da henteu ditampi. 


Raos percumah teu perlu, miwelas ka nu cunihin, ang- 
gur ayeuna mah mangga, banda urang rawat deui, sangkan urang 
moal susah, teu kedah tatahar deui. 


Sopandi nguping pihatur, raosna geus rada malik, kana 
rujuk ngarempugan, ngarawat deui rejeki, malah teras ngawalo- 
nan, ah enya cik hayu Nyai. 


Ayeuna mah urang buru, neang parabot ngaroris, lantar- 

an ceuk rasa engkang, ayeuna ge teu sak deui, raja kaya teh di- 
tinggal, da jalmana meureun balik. 


Sanggem bojona panuhun, abdi gampil ti pandeuri, ayeu- 
na mah ku emutan, sae ku engkang pribadi, gampil dina sare- 
resna, kantenan uruseun abdi. 


Tidinya mah atuh terus, Sopandi nyorangan indit, barang 
dongkap teh tetela, Nyi Miasih enggeus sepi, ditaroskeun ka 
tatangga, wangsulna tadi ge indit. 


Teu lami ngaroris tutup, sadaya bukti satadi, amung si- 
pat papakean, anu dibantun diringkid, Sopandi ningal hal eta, 
kantun semu suka ati. 


Raos untung medah-meduh, ginanjaran gede milik, ban- 
da bisa kapiboga, berkah wisit nu pandeuri, saminggu ti wak- 
tu eta, enggeus dipindahan deui. 


Pasemonna lubak-libuk, keur mah dierong ti tadi, ayeu- 
na katambang beas, rijki katuluykeun deui, ku kituna Nyi 
Napsiah, kantun kecemekan badis. 


SINOM 


Nya kitu ku pamegetna, tina bawaning ku asih, taya ban- 
da kinasihan, sadaya dijujur bukti, dasar nu sae rupi, estuning 
dipukpruk-pukpruk, margi ka Nyi Napsiah, menggah. cek rasa 
Sopandi, lir upami miceun batok meunang pinggan. 

Nya kitu deui istrina, rasa maneh dipiasih, kawuwuh taya 
panghulag, atuh talajak teu salin, keukeuh mawa paranti, ja- 
man ngalantur kapungkur, rupaning kalangenan, bangsa ngadu 
tumpang duit, saharita diulik deui digugat. 

Tur deui sok rarajeunan, caroge disabit-sabit, sok leukeun 
diwurukanan, ditungtun sina tingali, barang parantos ngarti, 
dipecak dijurung tarung, atuh ku margi eta, lami-lami jadi buk- 
ti, Sopandi teh timbul resep katagihan. 


Ceken domino biasa, jadi karesep kabeuki, sanaos sering 
kawonna, teu diangge panjang pikir, kantun suka nu bukti, lu- 

gina ngalajur napsu, upami kaleresan, teu gaduh artos keur pa- 
wit, dibelaan jual gade luluasan. 


Kawuwuh meh salamina, estu henteu paya ngancik, upa- 
mi taya nu marag, belaan angkat pribadi, magar landong paru- 
sing, pelesir nyirnakeun liwung, kituna teh saihwari, sareng bo- 
jona sakait, pada jojoh resep ngalumbar amarah. 


Jabi nu bieu didadar, karesepna aya deui, nyeta ngadu 
sasatoan, jangkrik puyuh henteu kari, hayam domba upadi, 
jadi kalangenan baku, pogot taya reureuhna, ngabaju nu ngulit 
daki, tata polalaga nurutan kuciah. 


Ku kituna kaliasan, parantos lami mah bukti, manan mu- 
lus rarabina, kalah nambahan berewit, pasalia teu uni, kana da- 
mel kirang sukud, banda teu kapiara, da henteu resep di bumi, 
sauyunan anjaclang di pangaduan. 


Komo basa aya bandar, ngamen permaenan rapih, sintir 
jarum alung geulang, lampah Sopandi sarimbit, bangun teu ra- 
os cicing, saban wengi pasti ngadu, da heroy ningal barang, 
anu sakitu maranis, pamikirna susuganan bae meunang. 


Nanging kajadianana, sulaya sareng pamikir, ciptaan hen- 
teu laksana, nu bukti mah anggur rugi, yaktos sok sering ke- 
nging, nanging kawonna ge kitu, langkung manan kengingna; 
teges matak tambih pusing, keuheul jengkel nungtun kana to- 
tomplokan. 


Ngadu masih keneh .hayang, dicabak artos geus ledis, sa- 
jongjongan samar polah, kantun keuheul gemes pusing, mikir 
jeroning ati, teu lami korejat emut, malah harita teras, ka bo- 
jona nyanggem rikip, Nyai cik jig duit pasar cokot heula. 

Engkang kacida panasna, duit kabeh mani ledis, susugan- 
an aya bagja, pinareng kasusul deui, bojona barang nguping, 
pisanggem salaki kitu, kacida mupakatna, harita ge teras indit, 
rurusuhan bade nyokot duit tea. 


Wantu cokot keur amarah, atuh saeusina laci, mani dike- 
duk sapisan, deker diadukeun deui, dasar nu eukeur tiis, ku 

sakedap ge geus rampung, Sopandi saharita, jalaran geus sisip 
duit, teras wangsul duaan bati pusingna. 


Kawuwuh karintug pisan, puguh sakitu keur pusing, ana 
dongkap ka buruan, nyampak pasuratan nganti, nyodorkeun 
surat hiji, atuh barina arasup, surat teras dibaca, nya kieu unge- 
ling tulis, sareng hormat sinarengan ieu serat. 


Abdi teh unjuk uninga, tina perkawis si Nyai, dina sawak- 
tos ayeuna, pareng katerap panyakit, panas ripuh teh teuing, 
biheung sore biheung isuk, ku margi eta engkang, pamugi kere- 
sa sumping, baktos abdi Miasih anu ngantosan. s 


Tamat maos eta serat, Nyi Napsiah nyentak malik, jeje- 
bris mani ngadilak, edas teu ku hanteu teuing, eukeur mah duit 
ledis, jebul surat teu pupuguh, beres pura-purana, magarkeun 
teh budak gering, nu enya mah hayang tepung jeung bapana. 


Lamun engkang rek nemonan, abdi suka menta balik, teu 
hayang disalingkuhan, Sopandi ngawalon lirih, ih ulah luas teuing, 
engkang ge lamun teu sapuk, moal enya nepungan, Nyi Napsiah 
nyanggem deui, jeung enyana tutur ulah diayonan. 


Mun enya oge rasrasan, mo enya nyieun pelekik, geuning 
bareto kumaha, sakitu judes kumaki, meureun nu matak degig, 
boga rasa geus kauntup, ahir ieu ayeuna, nganggo maparinan 
tulis, notorogan kawilang taya wiwirang. 

Angguran saayeuna mah, urang mikiran hal duit, ti mana 
baris gantina, da ari timbangan abdi, taya jalanna deui, lian ti 
disusul ngadu, sabab eta nu gampang, geuning lamun aya mi- 
lik, teu halangan meunang ratus satungkulan. 


Lantaran geus karanapan, basa abdi keur di Deli, cara kieu 
katinggelan, duit nu dunungan ledis, diitung diperwincik, jum- 
lah beak lima puluh, demi nambelanana, mahi ku duit saring- 
git, diadukeun sajongjongan bisa numpak. 

Sopandi nguping bojona, bungangang rujuk nya pikir, ka- 
rana enya karasa, mungguhing ngadu teh gampil, lamun keur 
aya milik, bener rarajeunan untung, carek emutanana, enya 

teu rek hamham deui, isukan mah hayang nyaho arek nyo- 
ba. 

Enjingna jung deui mangkat, mapat mayeng saban wengi, 
nanging anggur wuwuh sial, sering kawon manan hasil, jero sapu- 
luh wengi, jumlah-jamleh nu kabaud, tujuh ratus rupia, artos 
pasar kabeh ledis, ngaleut ngeungkeuy arasup ka kantong ban- 
dar. 

Sopandi kariripuhan, reuwasna teu aya tanding, pakepuk 
gegelepekan, ihtiar nyiar keur ganti, rajakayana ledis, dijual ga- 
de garidus, nanging ladangna tea, tatangeheun kana mahi, nu 
puguh mah kurang seueur keneh pisan. 

Seep ngajaar pakakas, teras sipat nyamu deui, taya ban- 
da kinasihan, lian ti sarapet diri, Sopandi teges sidik, pinuh di- 
tapuk kabingung, batur taya nu bela, boh sobat atawa ahli, 

anggur ngantep sabab teu mampuh nulungan. 
| Jeung bojo ge ayeuna mah, jadi sering juhal pusing, ma- 
lah dina hiji mangsa, Nyi Napsiah ngomong bengis, Sopandi 
deuleu kami, leuwih hade talak tilu, cumah najan lakian, hen- 
teu sudi dinyenyeri, henteu nyana horeng kieu balukarna. 

Aya kudua ngingonan, kumaha tali paranti, ieu mah bet 
sabalikna, nu geus aya ge dibasmi, estu teu sangka teuing, ba- 
kal pinanggih muluntu, nyana pikieueun mah, kaduhung daek 
dikawin, mending lagas meureun diri lalugina. 

Sopandi nguping bojona, pedengkel bijil kapusing, kojeng- 
kang hudang narajang, gampleng bojona dibanting, bojona 
teuing wani, gapruk ngarontok ngagulung, brugbreg di tengah 
imah, mani genjlong lir ku lini, jabi hoghag sili ungkalkeun omo- 
ngan. 

- Tina bawaning gorgarna, jujol awewe-lalaki, tatangga reg- 
reg ngalayad, sapalih cuhcih nyarapih, dasar bojona bengis, pok 
deui ngomong tutunjuk, lamun kaya kieu mah, kami mending 
menta balik, gejlig turun indit teu beunang dihadang. 


Sopandi ningal bojona, geus teu bisa ngomong deui, kan- 
tun ngahuleng nu aya, pinuh ku sedih jeung pusing, sedih ku 

takdir diri, pusing ku ditinggal undur, hirup gelar di dunya, sa- 
umur kakara manggih, lara-wirang dibeakkeun ku sorangan. 


Ngahurun balung ku tulang, emut ka nu lain-lain ras ka 
anak popotongan, anu sakitu miasih, kaduhung liwat saking, 
ku make ngalajur napsu, cacak mun asak sasar, meureunan diri 
walagri, aduh tobat Pangeran abdi'hampura. 


Komo barang geus waktosna, yen kedah nyetorkeun duit, 
rasana geus taya dua, pinuh ku sieun jeung risi, dunya karaos 
heurin, pikir ngolembar mangpaung, malah ceuk rarasaan, asa 
rek tepi ka pati, katugenah tumplek tamplok totomplokan... 


Maksa setor nanging kirang, tur sanes rompang saeutik, 
atuh ku tina kituna, Sopandi dihin pinasti, teka ing titis tulis, 
guguratan ti lohmahpud, bongan milampah gasab, wawalesna 
anu bukti, dikerewed dibuang meuntas lautan. 


DANGDANGGULA 


Langit anu sawaktos sasari, angkeub ceudeum ku reueuk 
kalampat, harita mah raos agreng, cacakan masih isuk, mutuh 
hegar asa raresik, sinar surya sumirat, hibar semu hurung, caang 
lenglang narawangan, cekas nyacas nyebarkeun cahya dume- . 
ling, nyorot eusining alam. 


Sakur anu katojo mah bukti, mun diteuteup disawang di- 
wangwang, bolbol kajudi ku hate, gunung bangun nu imut, pasir 
sidik kawas keur seuri, bari lugay nguliat, mukakeun harurum, 
simbut hipu ewol bodas, tingporosot da katebak angin rintih, 
alon leuleuy udarna. 


Padataran halegar teh teuing, kakayonna pasemon caleng- 
har, sato hewan ulat atoh, riab pada lumaku, tur teu petot di- 
sada deui, tawis eukeur barungah, reh geus langkung minggu, 
nembean harita pisan, sawewengkon dayeuh Sukalaya pulih, 
lilir kasilih panas. 

Lebet kota haneuteun teu sepi, toko warung bruy bray 
dibaruka, di tengah jalan teu towong, rabul anu lumaku, tingki- 

rining kareta mesin, nongnang kahar laliwat, mobil tingsurun- 
tul, jelema pasulibrengan, pasemonna bangun nu saruka ati, 
jaligrah galumbira. 


Mangsa eta mung sahiji istri, nu katelah Nyi Miasih tea, 
sakitu aya di kolot, indung bapa tur mampuh, kawuwuhan di 
kota deui, meujeuhna sukabungah, kariung kasiput, nanging ang- 
gur sawangsulna, parangina bangun nu keur nandang nyeri, tina 
marga kasusah. 


Uleng anteng ngalamun cunggelik, seueuitan ari ras ku 
awak, nyeri ditalak dibokong, mani sering rumajug, ngusap 
beungeut gogodeg dikir, istigpar ngajongjongan, nepakan hari- 
gu, dugi ka waktos harita, kanalangsa mun digugu moal leungit, 
tina panteg tugenah. 


Tugenahna ku dasar keur tiis, dumadakan ditambahan pi- 
san, ti saclikna ditalak teh, budak bet gering ripuh, gede bagja 
mun menyat deui, katambah pametana, sawaktos keur kitu, 
: salamina meh teu kendat, nyebut mama sasambat menta diais, 
estu watir kacida. 


Carek dina pikir Nyi Miasih, kapan basa bareto tetela, 
nyuratan ka bapana teh, naha ku naon atuh, anu matak teu pi- 
san nolih, boa eta suratna,teu nepi ka ditu, mun enya teh teu 
katampa, matak kaget apan ngiberan teh yakin, basa memeh di- 
buang. ' 


Kang Sopandi, henteu nyana teuing, nyorang apes nemah- 
an hukuman, kitu wisitna nu anom, cacak bareto lamun, be- 
ner bageur teu malawading, meureun tetap waluya, laki-rabi 
mulus, bet moal cara ayeuna, budak gering enggeus lima bu- 
lan jajim, anjeun mah teu sumelang. 


Puguh oge da kembang mah manis, ngan kukupu nu kudu 
iatna, ulah sok eunteup darapon, kudu milih nu mulus, montong 
nyeuseup jarangji manggih, bisi ahir cilaka, nyorang kembang 
racun, mun gagabah moal gagal, kukupu teh bahla lir anjeun 
kiwari, da reuntas ku pamolah. 


Bari mikir manehna teu sepi, keukeuh rusras nambihan 

kaseunggah, kangenes kanyeri hate, kasuat kapiemut, nungtun 
liwung matak parusing, nalangsa jeung kagagas, katugenah kum- 
pul, komo lamun ras ka budak, nu sakitu kari tulang reujeung 
kulit, estu matak salempang. 


Malah tina bawaning ku watir, teu katahan barina ngusap- 
an, ka budak pok ngomong alon, emh eulis anak ibu, sing wayah- 
na maneh prihatin, dalah jauh ti mama, poma rek tagayur, keun 
ibu nu bakal nyaah, didoakeun muga sing tereh walagri, cageur 
cara biasa. 


Sabot kitu bapa Nyi Miasih, jebul dungkap barina sanggem- 
na, Enok masing sabar bae, halna si Nyai ripuh, papacuan rek 
leutik ati, kudu tawekal pasrah, janglar ulah mesum, montong 
dipake salempang, sabab ama reujeung ibu waktu tadi, enggeus 
babarempugan. 


Jeung juragan Opzichter .badami , reh anjeunna dumadak 
kagungan, saderek nu jadi Doktor, di tanah Jawa benum, demi 
dina waktu kiwari, nuju di dieu aya, perlop anu tangtu, bakal 
matuh mimingguan, nyalayakeun panggalihna nu keur sedih, 
wantu katilar garwa. 


Engke oge hamo geseh deui, anjeunna teh ka dieu ngala- 
yad, malah arek nyandak landong, nu nyanggem acan tutug, 
nu geringna jadi buncelik, sungut ngancing ngabudah, leungeun 
katut suku, tipepereket hareuras, ngagolotrok ambekan siga nu 
mengi, semu sahoseun pisan. 


Ningal kitu akina teh risi, pok ngagero' nyalukan ninina, 
barang parantos jarongok, teras ribut ngarurus, malah-malah 
lian pribumi, juljol deui tatangga, ngaralayad gugup, warna-war- 
na pametana, tumbal kias tarekah tali paranti, pada ngabarijil- 
an. 


Amung pedah sadaya ge bukti, taya hiji nu mental mang- 
paat, panyakit mah dengdeng bae, tina sami baringung, tung- 
tungna mah pating lalengis, mun kieu ayeuna mah, ngan kari 
kukumpul, boeh asiwung sing jagrag, sabab nilik kana ripuh- | 
na mah geuning, kawasna tereh ajal. 


c Wi 


Nyi Miasih barangna ngeng nguping, kecap ajal kacida reu- 
wasna, mani bingung linglung hate, bumi karaos rugrug, cara- 
neom awak tariis, leuleus lungse teu nangan, pangacian kabur, 
indit semu lalangsudan, ngaleleke nyangkorah sisi lomari, bari 
ceurik sasambat. 


Aduh tobat Gusti Maha Suci, henteu nyana rek kieu jadi- 
na, bet pun anak tereh maot, mangkaning ti lelembut, tacan 
salin tina prihatin, kawantos ku bapana, nyasat lur diabur, di- 
kukut ge ku abdi mah, sapaosna tebih ti mulya utami, wantu 
randa balangsak. 


Deudeuh teuing anak ibu eulis, naha atuh bareto hayua, 
bet lahir ngajadi orok, cacak upama tuluy, ajal dina waktu 
gumuling, meureun leuheung meueusan, ibu moal palung, ari 
ayeuna mah geura, hamo gagal eulis kapiraray pasti, narik mar- 
ganing siwah. 


Nyi Miasih nu keur selang-seling, ku indungna gancang 
'dideukeutan, barina diupah-apeh, barang keur waktos kitu, dipa- 
yun bet aya nu sumping, pameget tur nonoman, jeung ngajing- 
jing kimpul, panganggona ngabasajan, topi laken disetelan bo- 
das bersih, sapatu perlak gilap. 


Nu karumpul kaget ku nu sumping, ngan pribumi nu ma- 
pag tur hormat, malah teras ka jarero, tatamu alon nyaur, emang 
mana budak nu gering, pribumi ngawangsulan,: sumuhun di di- 
tu, enggal bae tingalian, ayeuna ge keur pada ngajagi-jagi, jalar- 
an ku payahna. 


Tidinya mah teu talangke deui, tatamu teh ngajugjug ka 
kamar, budak nu gering dipencrong, sakur anu karumpul, dipi- 
warang budal barijil, jandela dibukaan, hawa sina asup, anu nung- 
guan di kamar, ngan duaan indung jeung nini nu gering, teu 
beunang loba-loba. 

Bari ngadeg sed majeng saeutik, kek nu gering dirampa 
awakna, sarta sasauran alon, duh pantes najan ripuh, sabab ieu 
panasna tarik, na teu ti baretona, ku dokter diurus, tatapi nya 
susuganan, urang rawat malakmandar cageur deui, deui sehat asalna. 

Ti harita saban dinten pasti, ku Gan Doktor budak teh di- 
riksa, diubaran geten titen, dina lebet saminggu, geus mimiti 
kaciri pulih, beuki tembong jagjagna, seger tambah lintuh, atuh 
ku tina kituna, Nyi Miasih jeung indung-bapana deui, seep tu- 
marimana. 

Agan Doktor sabot pulang-anting, ngalandongan budak 
nu muriang, manahna kawas nu ngimpen, kasuat lebet kalbu, 
sanggeus teges ka Nyi Miasih, ras emut ka garwana, nu parantos 
pupus, ningali tata jeung wanda, bawi raos garwana teh hirup 
deui, nyeblak kasmaran manah. "a 


ASMARANDANA 


Hiji waktos Nyi Miasih keur ngadaweung nangkeup bu- 
dak, jol sumping juragan Doktor, samalah teras mariksa, ka mana 
embi-emang, nu dipariksa ngawangsul, sumuhun henteu ara- 
ya. 

Sareng mangga atuh linggih, abdi kacida nuhunna, gam- 
paran sumping keur salse, yaktosna bade unjukan, tina sanget 
bingahna, gamparan geus numbu umur, ngajait ieu pun anak. 


Utamina menggah abdi, kedahna mulang tarima, nanging* 
buktina mah gapong, gamparan lintang uninga, wantu sagala.ma- 
as, kantun emutan ngaberung, teu surud karumaosan. ' 


Gan Doktor saenggeus calik, pok ngalahir ulat sadrah, eh 
Nyai eta mah montong, ulah rek jadi pikiran, sabab sanajan eng- 
kang, sarebuk teu malar buruh, tarima darma nulungan. 

Nyi Miasih barang nguping, juragan Doktor saurna, nga- 
engkangkeun mani lekoh, kacida pisan heranna, margi kirang 
pantesna, Gan Doktor deui pok nyaur, malah jeung imut saga- 
la. 


Ngan engkang aya saeutik, saeutik kapanasaran, kapana- 
saran nu panteg, panteg hayang ngalakonan, ngalakonan pamu- 
lang, pamulang Nyai mun estu, estu arek tumarima. 


Engkang mah teu hayang duit, teu mandang rupaning ba- 

rang, keur naon percumah bae, lantaran taya gunana, demi nu 
didagoan, hayang hirup hasil maksud, geura kieu caritana. 


Engkang bareto ngamudi, suka senang lalayaran, duma- 
dak dasar keur sue, datang dodojaning awak, teu beunang di- 
singkiran, parahu kadupak ribut, tunggara teges pohara. 


Cek dina panyipta ati, tangtu aing kawalahan, sihoreng 
bet henteu geseh, bener pisan sapanyangka, cucud pangcilakana, 
nepi ka terus kalebuh, parahu teh kalem pisan. 


Engkang dina kulit cai, ngulayaban kokojayan, ihtiar sa- 
bulang-bentor, neangan geusan keur muntang, tatapi teu mang- 
gihan, diri tegesing geus ripuh, kalaweur samar panalar. 


Kakara pisan kiwari, engkang deukeut pangharepan, yen 
baris salamet oge, karana enggeus manggihan, hiji parahu lian, 
tur henteu beda sarambut, reujeung nu tilelep tea. 


Ngan bae teu weleh risi, keukeuh salempang lalewang, paur 
parahu anyar teh, henteu beunang dikojayan, tapi dalah kitu- 
na, hate mah keukeuh mikukuh, maksud rek lahlahan muntang. 


Sing pageuh sama sakali, sanajan datang bahaya, belaan 
tepi ka maot, engkang hamo pisan ingkah, pantang moal gem- 
bangan, malah bisi magar palsu, wani nanda tangan heula. 


Tah kitu sajarah diri, riwayat perlampah engkang, kangen 
tina beurat hate, tetesna eusi carita, tarik cengeng misuka, ka 
Nyai maksud saumur, rumasa engkang teh duda. 


Nyi Miasih barang nguping, sakedap mah samar peta, te- 
ras diileng ku hate, barang saparantos nyata, kajudi ku emutan, 
manehna teras ngawangsul, hormat henteu kanti tata. 

y 


Gamparan eta perkawis, ka abdi aya pangersa, ngalumayan- 
keun miabot, kantenan sumerah pisan, nuhun taya tandingna, 
anamung sanaos kitu, teu acan sanggem nyanggeman. 

Gan Doktor nyambung pilahir, sageuy Nyai arek iklas, 
naon halanganana teh, coba engkang menta beja, anu terang 
sampurna, sing eces sangkan teu bingung, Nyi Miasih ngawang- 
sulan. 

Dupi anu jadi margi, abdi tobat miwah hormat, ampun 
nyamarutkeun sanes, sakadar numutkeun tapak, anu sering ka- 
tingal, estu nimbulkeun kapaur, temah matak mikapokan. 


Abdi mah sering muringis, lamun ningal panganggona, pa- 
meget anu bedegong, gagah rongkah seseepan, angkeuh kaka- 
wasaan, raos lalanang pinunjul, gangas wireh ngagem talak. 


Istri teh wantuning istri, deukeut deuleu pondok lengkah, 
sering lepat tina bodo, nanging menggah pamegetna, ti batan 
ngawurukan, sok seueur nu teras bendu, nyeuseul sapada hari- 
ta. . 


Ka istri nu awon rupi, dumadakan carogena, osok rajeun 
nyolowedor, nganclong nyolongcong anjaclang, kagembang 
ku nu gandang, nu langkung sae bahitung, da geulis manan bojo- 
na. 


Komo istri anak miskin, rajeun teu aya ajina, dina pasea 
pacogteg, pamegetna teh biasa, tara sareng wiwaha, nyanggem- 
na sok dapon harus, ngungkalkeun ngagugat barang. 


Istri terah somah deui, wuwuh dihina dihampas, dipipi- 
sek dipepehek, dina keur mendak kajuhal, jabi ti nyeuseul 
nyentak, pamegetna rajeun terus, mokpokkeun nyabit turun- 
an. 


Malah anu langkung bengis, sok aya nu iklas pisan, milam- 
pah nalak ngabokong, atanapi- beh dituna, sok luas kakaburan, 
bojo mah henteu diurus, turta lepatna teu pira. 


Kawuwuh bojona deui, nuju kakandungan pisan, atuh kapak- 
sa ngajempro, teu tiasa walakaya, estu watir kacida, kantun 
tugenah sagunung, nalangsaeun ku bagjana. 

Ku sakitu oge bukti, ku istri mah karaosna, taya papadana 
bae, malah nu kirang emut mah, seueur nu teras luas, milam- 
pah laku teu urus, ku nyeri ku carogena. 


Mangkaning abdi mah sidik, kalebet ka bangsa eta, jadi 
awewe teh bodo, kawuwuhan awon rupa, anak anu malarat, 
tur sanes terah luluhur, hirup darma gaduh nyawa. 

. Ampun gamparan pamugi, abdi nyuwun sih aksama, sanes 
ku margi teu ngesto, kumambang kana lahiran, amung karumaos- 
an, raos hunyur mande gunung, cecendet mande kiara. 


SINOM 


Juragan Doktor harita, calik jejem dina korsi, bari naleu- 
keuman meja, panangan ngekempit pipi, soca neuteup ku- 
metip, ngintip kecap jeung pamulu, kakasih nu keur mecah, 
ngadadar eusining pikir, muka payung ditiung samemeh hu- 
jan. 

Barina cengkat meueusan, anjeunna ngalahir aris, euh tina 
perkara eta, ku engkang oge kaharti, bener bangsa lalaki, sok 
aya nu lampah kitu, tatapi pikeun engkang, ulah disamikeun 
teuing, asa sageuy rek serong milampah curang. 


Nyi Miasih nguping eta, kalangkung reuwasna pikir, bari 
. tungkul ngucel samak, manehna pok nyanggem rintih, gampar- 
an tobat abdi, kapan ti tadi ge estu, lisan kalayan hormat, 
yen teu ngagaduhan pikir, nyambarutkeun ka galih lenggah gam- 
paran. 


Gan Doktor pok deui nempas, sukur lamun maksud Nyai, 
teu nyambarutkeun ka engkang, sabalikna engkang yakin, nga- 
denge kecap Nyai, nu tadi didadar kitu, kacida katampana, estu 
ngabungahkeun ati, jadi tanda pikir urang saaleutan. 


Na naon atuh sababna, pang engkang lawas ngalegig, nyo- 
rangan awak ngaduda, taya lian nu dipikir, ngan hayang mang- 
gih rabi, nu rujuk jeung eusi maksud, engkang geus pirang-pi- 
rang, milik nungtik bangsa istri, iwal Nyai can manggih nu ma- 
tak tibra. 

: Ku tina tampi raosna, Nyi Miasih nempas deui, gampar- 
an sok pamohalan, nyaur teh wet raos teuing, Gan Doktor nem- 
pas deui, ih enya Nyai saestu,:kapan cek omong engkang, eng- 
kang mindeng nungtik istri, tacan manggih nu matak senang 
pikiran. 

Engkang rek wakca balaka, rek medar lalakon diri, luang 

engkang nu kalampah, waktu masih boga rabi, ka bojo banget 
asih, cacakan mun panjang umur, bojo masih gumelar, meu- 
reun lulus laki-rabi, jajauheun kabengbat ku istri lian. 


Tapi dalah dikumaha, geus kitu kersa Yang Widi, manusa 
taya dayana, teu bisa megatan pati, engkang kantun prihatin, 
langkung ti dipupul bayu, kasengsrem ku si jenat, lila engkang 
ngintip-ngintip, tacan mendak awewe pakeun gentosna. 


Kakara ayeuna pisan, mendakan anu sarypi, sawanda 
jeung sapanata, wujudna salira Nyai, engkang wet asa ngimpi, 
sakapeung kawas nu linglung, hate wet keukeuh nyangka, si 
jenat teh hirup deui, maot soteh wungkul rek ngadoja engkang. 


Engkang teu panjang nyarita, mung neda welasna Nyai, 
mugi kersa ngalandongan, ka anu keur gering pikir, ayeuna diri 
Nyai, saibarat dukun lepus, doktor anu geus tabah, ngalandong- 
an anu sedih, disuhunkeun karamatna doktor manah. 


Nyi Miasih saharita, teu ngawangsul anggur cicing, Gan 
Doktor ge saruana, repeh teu ngalahir deui, duanana ngahening, 
semu keur pada ngalamun, cengkat adu paningal, Nyi Miasih 
imut leutik, Gan Doktor ge ceuleuyeu raos sugema. 


Tungtungna patingal-tingal, dibarung parangi manis, Gan 
Doktor panah socana, neumbag ati Nyi Miasih, raos ngabeu- 
lit peujit, nyurungkuy nembus jajantung, ngabedah ngambah 
bayah, manjing eusi sanubari, timbul napsu hoyong sagulung- 
sagalang. 

Nyi Miasih ge neuteupna, seukeut cureuleuk kumetip, nye- 
rep kana panggalihna, Gan Doktor tambih gumingsir, ngaraos 
obah galih, tagayur nandangan wuyung, ku tina birahina, dugi 
ka lahlahan deui, sasauran nyacapkeun kapanasaran. 

Tah saayeuna kumaha, ku sabab bieu geus bukti, pada 
medal bijil lisan, ngadadar kapaur pikir, sugan piraku teuing, 
maksud urang kudu burung, karana ceuk engkang mah, asa 
geus cukup teh teuing, memeh nikah geus sili ambah kaseung- 
gah. 


Engkang teh moal kapalang, kapalang jadi lalaki, lalaki 

mah da tukangna, tukangna waleh meredih, meredih nu dipam- 
brih, dipambrih Nyai sing luntur, luntur hate ku lisan, lisan nga- 
walon nu pasti, pasti anu karuhan cekeleunana. 


Nyi Miasih nguping kecap, Gan Doktor keukeuh meredih, 
wekasan medal nalangsa, rusras ka nu lain-lain, emut ka takdir 
diri, teu nyana pinanggih kitu, tina kaliwat bungah, tungtung- 
na sumegruk ceurik, dumareuda nyanggem ancad ngawangsul- 
an. 


Eta lahiran Gamparan, nu waktos bieu kakuping, kanten- 
an menggah abdi mah, ku margi rumaos laip, siang sinareng 
wengi, tanwande sumeja tumut, nanging sateu-acanna, supados 
langkung utami, sae enggal geura pundut ka pun bapa. 


Gan Doktor ngadangu lisan, Nyi Miasih teu berewit, ba- 
waning ngaraos bingah, pameunteu mani katawis, nyacas pase- 
mon bening, sari imut ngagelenyu, bari matek panangan, anu 
tingpeletak muni, cumeuleuyeu ditungtungan sasauran. 


Euh Nyai eta perkara, asal beres pada jinis, engkang hamo 
miganjokan, engke ge dimana ari, tangtu pisan wawarti, ka se- 
puh supaya maphum, sabab cek paniatan, upama geus beres 
diri, urang gancang marulang ka pagawean. 


Jeung ieu tamba lumayan, ampihan duit saeutik, bisi aya 
kaperluan, nu dines kudu dibeuli, engkang amit rek balik, Nyi 
Miasih pok ngawangsul, sim abdi nuhun pisan, nanging salajeng- 
na mugi, gamparan teh ulah kirang sih aksama. 


KINANTI 


Sadaya nu dipimaksud, kereteg eusining ati, dapon Cce- 
ngeng panghayangna, tur diihtiaran deui, awal-ahir moal gagal, 
pasti tiasa ngajadi. 


Juragan Doktor ge kitu, ku bawaning panteng galih, pa- 
lay supados laksana, migarwa ka Nyi Miasih, wekasan tangtu 
tinekan, lugina cios kamilik. 


Rendengan parantos tutup, mulus banglus lulus luis, gu- 


brag dungkap ka waktosna, kana dintenan nu jajim, sanaos-ma- 
sih sonona, Gan Doktor maksa marulih. 


Nu ditilar kantun ngungun, kelar kagagas kaletir, Gan Op- 
zichter katut garwa, ibu-rama Nyi Miasih, sadaya sami tibelat, 
mayeng nineung mikaeling. 


Mung bae sanaos kitu, teu diangge panjang galih, nya da- 
lah moal kumaha, jalaran parantos misti, jabi ti sambung pidu- 
nga, mugi ginanjar walagri. 

Horeng anu nandang liwung, wuyung kapitineung galih, 
sanes bae nu ditilar, amung nu ngantun ge deui, sami baluas ka- 
gagas, kangen sumedot saredih. 


Ka tanah Jawa geus rawuh, banglus teu mendak rerepit, 
ku kituna kaliasan, manah Gan Doktor sarimbit, teu kinten nan- 
dang bingahna, ngahening nu tanpa tanding. 


Wengina sasat pahibut, juljol tatamu sarumping, seuseu- 
eurna para menak, malah aya nu sarimbit, juru laden karipuh- 
an, ngurus pamasangan cuhcih. 


Gan Doktor istri ka tamu, ngangkenna someah manis, hen- 
teu kanti tata hormat, tebih ti dusun rarisi, taya kakagok kakeung- 
kang, wungkul pantes kewes manis. 


Atuh ku jalaran kitu, ku tamu bolbol kagalih, ditilik pa- 
sang petana, Gan Doktor istri kajudi, disarangka moal gagal, 
yen sanes sambarang istri. 


Nya pantes sanaos kitu, kawantos Gan Doktor istri, sa- 
satna geus terpelajar, kaserepan galih wening, nitis tetesan ibu- 
na, wantu iasa ngajaring. 


Pribumi sareng tatamu, ulatna sami katawis, pasemon ba- 
ringah pisan, bari caralik teu sepi, dibarung salasauran, tuang 
leueut kitu deui. 

Saparantos tamu tutup, pribumi mah mingkin tambih, 
ngaraos lugina manah, saterasna silih asih, estu sami kaleresan, 
kenging nugraha Yang Widi. 


Babakuna anu untung, nya eta Gan Doktor istri, kitu bag- 

jana nu sabar, tawekal pasrah panggalih, kantenan henteu di- 
sangka, yen bakal pinanggih mukti. 


Geuning nalika kapungkur, eukeur jaman ka Sopandi, saki- 
tu dikakayana, ditibaan ku kanyeri, diganggayong ku tugenah, 
teu lilih tina kasedih. 


Dupi ayeuna mah estu, lalugina jadi mukti, nyepeng la- 
luasa harta, sumawon bagbagan harti, sahanteuna aya peta, geu- 
san ngulik nu nastiti. 


Salira ge mingkin wuwuh, wuwuh laluis beresih, beresih 
nimbulkeun endah, endah tegesing pinilih, pulih sagala kasesah, 
kasesah kasawat galih. 


Henteu migalih kasuwung, salieuk beh ngabaranding, lugi- 
na malang mulintang, tibra ngahenang-ngahening, nanging na- 
jan nandang senang, tebih ti jalan umaing. 


Pantang angguklung murugul, milampah damel teu hasil, 
* sadaya napsu mahiwal, perwatek bawa idajil, nungtut dipiceun 
ditinggal, majengkeun marganing adil. 


Sumawon mun hawa napsu, sugri niat nu utami, milih 
nu geusan utama, matak munasabah diri, rikat enggal dipilam- 
pah, paheut dumugi ka jadi. 


Atuh ku jalaran kitu, Gan Doktor istri teh bukti, wung- 
kul jadi pamujian, kalulutan menak-kuring, 'sumawonna para 
rencang, betah tengtrem tiis pikir. 


Putrana anu kapungkur, buah asih ti Sopandi, dina sawak- 
tos harita, geus ageung tur mulus deui, ku ibu-rama nyasatna, 
didamel jimat paripih. 


DANGDANGGULA 


Urang tunda nu keur bingah galih, Agan Doktor sagarwa- 
putrana, ayeuna gentos carios, 'nu keur nandangan hukum, Mas 
Sopandi di jero bui, taya deui gawena, ngan nungguan waktu, 
nintenan ngeserna tanggal, lila-lila nepi kana waktu bijil, bebas 
tina hukuman. 

Dunya lega teu ngungkulan ati, titi mangsa keur waktos 
dilepas, pasemon bungangang hate, tetesna kana laku, kumoro- 
jot ngaberung indit, ditaker kahayangna, najan tebih tangtu, 
tumiba deui ka urang, rangkas bahya dumadak bet jebul deui, 
ingetan matak seunggah. 


Sisi jalan manehna cunggelik, nangkeup tuur panon du- 
lak-dilak, ngahuleng bawaning helok, bingung geusan nyiruruk, 
haroream susah keur ngancik, ras kana awak ruksak, pakean 
baruruk, rumpu-rampa kana pesak, lepet kosong masih aya bu- 
buk keusik, estu matak sumeblak. a 


Ari beuteung geus mimiti peurih, ngeter lapar awak ting- 
sariak, lesu laleuleus lalungse, heuay rajol murubul, dalangdang- 
dung puyeng parusing, wekasan nu kacipta, ras diri sakujur, 
rumingkang wungkul kareungkang, matak ngerik rurumbit re- 
rembet diri teges, taya pegatna. 


Sumawonna barang ras mieling, ka bojona Nyi Napsiah 
tea, nu judes metot kokoro, banget cua kalangkung, mun ko- 
ngang mah embung salangit, teu cara ka nu eta, ka indung si 
Unung. Nyi Miasih jeung anakna, beurang-peuting golong kai- 
leng ku ati, mani hayang manggihan. 


Kapitineung sabab Nyi Miasih, dipihukum sakitu lilana, 
ngawulaanana ngesto, satia hate tuhu, ka salaki estu gumusti, 
henteu jahat basilat, estu lulus mulus, anggang tina barebedan, 
nu sakitu nungtun mawat gemah-gemih, kaduhung ku dipirak. 


Ari pangna ka budak mieling, taya lian nu jadi lantaran, 
reh basa waktu bareto, bejana gering ripuh, ku kituna pikir So- 
pandi, beuki wuwuh ngahelas, dugi ka bruk nyuuh. Ceurik na- 
leukeuman kuta, sugrak-segruk leungit sipating lalaki, tina pan- 
teg tugenah. 


Ceuk pikirna aduh tobat teuing, ku hanjakal ngalajur ama- 
rah, nganteur karep eusi hate, kaduhung ngumbar napsu, boga 
rabi kurang pamilih, ahir matak doreksa, tapi deui untung, 
diri aing meunang luang, tina burang racun ati anu matih, mar- 
ga kurang jeujeuhan. 

Kawuwuhan ku baringung teuing, ari balik ka lembur Ci- 
sangar, paralun teu luas hate, era temen ku batur, kawistara ka- 
cela diri, boa mah urang dinya, terus talimburu, nyarangka nga- 
rebut jahat, lamun kitu pinasti moal walagri, badan dengdeng 
mo senang. | 

Ayeuna mah nya paduli teuing, geus kapalang nandangan 
balangsak, rek matuh di dieu bae, bari ngadon buburuh, susu- 
ganan pinanggih milik, keur meuli kahakanan, tamba lapar le- 
su, pedah ieu Sukalaya, baheula mah dayeuh rame loba duit, 
puseurna pakulian. 


Sanggeus tutas mikirna los indit, rurusuhan ngajugjug ka 
pasar, nyampeurkeun jelema rame, di dinya henteu luput, meu- 
nang oge rijki saeutik, boga duit sakadar, cukup keur nu per- 
lu, meuli kejo jeung deungeunna, nulak lapar tamba langlayeu- 
seun teuing, malar jagjag meueusan. 


Salamina Sopandi keur kuli, nyatu-nginum estu sakadar- 
na, sasatna lumayan bae, pakean bararutut, awak kucel kalo- 
tor busik, lamun hees sadugna, tegesing teu wudu, pinuh ku la- 
ra balangsak, nyeri peurih ngerik sajeroning ati, tina banget sang- 
sara. 

Dalah kitu teu dipake pikir, tebih pisan ti aral subaha, sa- 
wangsulna henteu towong, sumerah ka Nu Agung, nampa kana 
takdiring diri, disambung ku paneda, anu junun husu, pamugi 
keur ka hareupna, ulah deui diparengkeun kitu takdir, lian nu 
geus kasorang. 


Lami-lami aya bagja diri, diri cengkat munggah kasenang- 
an, kasenangan nu dierong, dierong reujeung suhud, suhud ra- 
jin milampah ngistrik, ngistrik bet dumadakan, dumadakan pa- 
yu, payu soteh tina marga, marga apik sagala panggawe bersih, 
bersih wuwuh sohorna. 


Kagurnita minatu pinilih, ngaleut bae nu ngengken nari- 
tah, temahna nambahan getol, ku tina kitu atuh, kabuktian 
Sopandi pulih, kawasna rada unggah, surud pangabutuh, ha- 
rekat dirina tambah, jadi berag tinemon luis beresih, henteu me- 
sum ku susah. 

Ti harita teras bibilintik, meuli imah geusan patempatan, 
digawe supaya jongjon, ku tina tambah maju, kaliasan sang- 
geus lami, nya bisa meser tanah, bral pindah ka kampung, ma- 
lah pakasabanana, kajaba ti ngajalankeun nu paranti, dibarung 
ngolah tanah. 


Nyawah ngebon jadi pamaranti, sauyunan jeung bojo nu 
anyar, wantu nyorok adi Lebe, samemeh kawin estu, imeut 
gemet telik ditungtik, cacap nimbang. perlampah, bok bisi kadu- 
hung, nemahan cara katukang, nandang wirang lantaran kabu- 
rang diri, ku tina kurang luang. a 


Saterasna tinakdir Yang Widi, wawalesna mungguh ka nu 
sabar, tawekal daek digawe, ngaganjar hasil maksud, ngajung- 
jungkeun diri Sopandi, rijkina mingkin menyat, wuwuh lulus 
mulus, malah ku dahuanana, geus kapilih jadi sulur pangkat 
Amil, nyumbang jalan agama. 


Amil eureun henteu hese deui, prak manehna diangkat 
gantina, atuh beuki tambah bae, ngarasa langkung untung, ka- 
senangan kagenah diri, unggul manan ka tukang, nanging na- 
jan kitu, pamolah jeung pangucapna, wuwuh titih ngagem si- 
pat temah wadi, tara tilar panalar. 


Mun carita babasanna manis, pamolahna sadaya uyahan, 
parangi marahmay bae, ageung timbang taraju, resep nulung 
mun jangji pasti, tara ngarah ngarinah, jeung tatangga akur, dae- 
kan salat ibadah, pamikirna niat rek babalik pikir, nuju kauta- 
maan. 


Ku kituna mingkin lami bukti, kautara kahadeanana, du- 
mugi ka jadi omong, seueur nu mikalucu, Mas Lebe teh kebek 
pamuji, wekasan kaseundeuhan, kaimpungan estu, dipake pa- 
nyaluuhan, dipikolot jadi bongkot pada merih, purah medar 
pituah. 


ASMARANDANA 


Sahiji waktos Mas Amil, sabada tina netepan, barina ngu- 

kucel tasbe, ka bojona pok nyarita, Eha ayeuna engkang, meung- 
peung isuk masih iuh, rek nyelang ka dayeuh heula. 


Ngemban timbalan ti nagri, nguruskeun hal pagawean, nu 
katimbang kurang beres, tapi sabot euweuh engkang, pacuan 
sing iatna, cabak gawe anu perlu, poma ulah kajongjonan. 


Jeung ieu kaluman teuing, bet tara ti sasarina, naha biwir 
ranyud bae, komo mata anu kenca, nepi ka ngajongjongan, es- 
tuning ku matak ewuh, na naon kila-kilana. 


Nyi Saleha bojo Amil, nguping salaki carita, olohok te- 
ras ngawalon, ari perkawis gawe mah, mugi ulah salempang, 
ku abdi tangtos diurus, suhud moal lalawora. 


Ngan eta kumenyut biwir, matak oge rada heran, boa per- 
bawa totonden, jeung aneh ku saruana, abdi mah nu karasa, 
hate teu weleh sumentug, kumereteg seseblakan. 


Ayeuna mah meungpeung enjing, mangga bae geura ang- 
kat, ngan pacuan ulah mondok, lantaran abdi hoream, sok keu- 
eung mun sorangan, kawuwuh kapan keur ribut, musim lo- 
ba pagawean. 


Ti dinya mah henteu lami, Mas Amil teras rap dangdan, 
disarung gerusan poleng, baju bodas diistrika, iket dibendo ra- 
pat, didudukuy boni alus, jut turun prak ditarumpah. 


Leumpangna parantos lami, jongjon henteu sumpang-sim- 
pang, sumawonna rarat-reret, barang geus dungkap ka kota, pa- 
lebah gedong endah, manehna reuwas kalangkung, samalah reg 
eureun pisan. | 


Demi anu jadi margi, ngarandeg eureun di dinya, jalaran ti 
pipir gedong, aya awewe nyalukan, samalah pamolahna, mani 
semu susuruntul, nyampeurkeun ka sisi jalan. 


Barang gok bari ngalengis, manehna pok ngomong hor- 
mat, ya Allah Gusti Yang Manon, teu sangka rek enggal tepang, 
ampun engkang mah iklas, abdi ampir lampus umur, ngilari ko- 
kotetengan. 


Mas Amil semu muringis, pok ngawalon lalaunan, eh ku- 

tan Nyai ieu teh, naha geuning pararias, awak carelong ragas, 
naha entas gering ripuh, engkang mani meh kalingkap. 


Awewe teh nempas deui, bongan engkang anu tega, da 
abdi mah keukeuh bae, hate beurat henteu pegat, belaan kaba- 
langsak, ngalakonan jadi babu, nemahan kasangsaraan. 


Engkang omat ulah lali, kapan masih kapigarwa, abdi mah 
rek nguntit bae, lara bagja alim pisah, sanaos abdi nyata, ka- 
pungkur ngantunkeun undur, nanging sanes marga luas. 


Tobat henteu terus ati, emutan darma nyingkahan, hawa 
dajal nu ngabedol, nyered kana barebedan, mawa lampah "awun- 
tah, nu dimaksad malar mulus, sangkan engkang mendak se- 
nang. 


Tah geuning kiwari bukti, titingalan jadi gandang, dangong 
kewes borongongong,. cacak mun abdi baheula, pageuh teu da- 
ek nyingkoh, engkang teh hamo tinemu, sareng senang lir 
ayeuna. | 


Mas Amil jeroning nguping, kana sakecapanana, pasemon 
mani olohok, aya cua aya ngewa, inget basa dibuang, sareat- 
na puguh estu, eta nu mawa cilaka. 


Nyi Babu pok ngomong deui, engkang mah matak kalu- 
man, ngahalkeun ngahuleng bae, abdi teh sanget paneda, mugi 
lambat miwelas, ieu abdi nu tumutur, sumangga enggal rawat- 
an. 


Tina Mas Amil geus gilig, rek ngayunkeun sakarepna, eng- 
galna teras ngawalon, Nyai kieu ayeuna mah, geura menta kalu- 
ar, engke ku engkang tinangtu, ka dieu disampeur mulang. 


Ari sawaktu kiwari, engkang rek ka kaum heula, ngurus 
laku meres gawe, wantu nu jadi Lebe mah, loba kapereluan, 
Nyi Babu teh imut matur, abdi ngiringan sakersa. 


Parantos kitu Mas Amil, teras laju lumakuna, Nyi Babu 
leos ka gedong, henteu ngurus mikir panjang, teras bae ka tuan, 
permuhunan menta undur, hayang kaluarna maksa. 


Atuh tina tuan pusing, ningali babu papaksa, menta bijil 

poporose, enggalna nya diidinan, tidinya mah manehna, bral 
leumpang leos ka warung, nunggu nu rek nyampeur tea. 


Ceuk pikirna nuhun teuing, kang Sopandi masih leah, ka 
aing rumawat keneh, lamun kitu petana mah, memang ngajadi 
tanda, diri masih dipilucu, dipicinta dipisuka. 


Saparantos rada lami, tetela henteu sulaya, jebul nyam- 
peur Mas Lebe teh, samalah teras marangkat, sabot eukeur la- 
leumpang, budi parangina estu, bangun galumbira pisan. 


KINANTI 


Dina wanci tunggang gunung, nu laleumpang nembe dugi, 
malah kakara gek pisan, Nyi Babu diuk ngahening, ngahuleng di 
tengah tepas, cape bawaning ku tebih. 


Sabot semah eukeur kitu, Mas Amil mah los ka pipir, ho- 
_ Teng manggihan bojona, di lisung da eukeur napi, ngabejaan 
kudu geuwat, aku itu tamu istri. 


Nyi Babu anu dikantun, ditepas diuk cunggelik, pikirana- 
na teu kendat, nandang heran ku Mas Amil, teu nyana bet jadi 
kaya, senang turta jeneng deui. 


Ditilik imahna alus, parabotna kitu deui, najan taya bang- 
sa mahal, tapi henteu weleh manis, sarurup pasang petana, estu 
halalegar resik. 


Sumawon nempo Ka payun, buruanana _ lalinggih, 
tingrunggunuk tatangkalan, bangun ariuh tariis, beh kulonna 
babalongan, caina herang beresih. 


Di "tengah balong gen tajug, ti tajug ka sisi cai, disasakan 
sasak kambang, katingalna estu resik, waas kawas patempat- 
an, tapakur babalik pikir. 


Ceuk pikir nu keur ngalamun, ieu banda kang Sopandi, 
moal ka saha ragragna, tinangtu uruseun aing, mun kaya kieu 
petana, diri pasti menyat deui. 


Bakal senang leuwih untung, salieuk beh ngabaranding, 

lugina manan katukang, laluasa beurang peuting, naon geusan 
kasalempang, estu bagja liwat saking. 


Sabot keur ngalamun kitu, jol dungkap bojo Mas Amil, 
malah katut salakina, ngaraku tur budi manis, carek pribumi 
katuran, aceuk teh parantos lami. 


Anu ditaros ngawangsul, kantenan geus rada lami, sareng 
edas ku garenah, asa bararetah teuing, aceuk mah bolbol un- 
tupan, daek mun di dieu cicing. 

Nyimas Amil nguping kitu, kacida heranna pikir, cek dina 
emutanana, naha saha ieu istri, saumur asa kakara, jeung jal- 
ma ieu papanggih. 

Nyi Babu oge nya kitu, harita gaduhan pikir, ieu teh naha 
bojona, atawa bujang kakasih, tatana cumonggah pisan, bet 
ucak-aceuk ka aing... 


Harita barina udud, Mas Amil pok ngomong rintih, Eha 
mah meureun can kenal, ka ieu tamu nu sumping, ari sanyata- 
nyatana, geura engkang rek wawarti. 


Jaman baheula di kampung, aya anu laki-rabi, dumada- 
kan hiji mangsa, bojona teh ambek pusing, amarah ka salaki- 
na, nepi ka ninggalkeun indit. 

Sanggeus bataun-taun, kalawan takdir Yang Widi, gok te- 
pung di panyabaan, atuh tina masih wajib, bojona gancang di- 
bawa, buktina nya ieu geuning. 

Nyi Saleha nguping kitu, sakedapan mah ngagidir, nanging 
wantu anu sabar, nyangking sipat saleh pikir, napsuna teu tete- 
rusan, harita ge leler deui. 

Samalah teras mihatur, Ya Robi Gusti Yang Widi, karah 
aceuk garwa engkang, atuh mun kitu mah abdi, teu kinten nye- 
bat nuhunna, malak mandar jadi margi. 

Bisa sasarengan sujud, kumawula siang-wengi, amung han- 
jakal ku engkang, naha atuh teu sayagi, nyieun bumi ti anggal- 
na, haturan aceuk sing resik. 


Nyi Babu deui ngawangsul, enya bet teu sanggup teuing, 

ti baheula ge aceuk mah, teu tuman patumpeng-tindih, gede 
leutik hayang misah, imah pikeun tempat cicing. 


Mas Amil barina tungkul, pok deui nyanggem tur rintih, 
nya eta maksud engkang mah, rupana tina geus takdir, kadar 
awak nu tumiba, narik sapangeusi ati. 


Saayeuna teu kauntup, ngabogaan dua rabi, ku lantaran 
kitu tea, tinangtu sala sahiji, baris aya nunemahan, katibaan 
surat waris. 


Nyanggemna bari jung nangtung, ngarampa baju nu ngait, 
kusiwel tina pesakna, sahiji surat dilepit, dipasrahkeun ka bojo- 
na, turta bari nyanggem deui. 


Ti ayeuna Nyai lulus, ku engkang teu kapirabi, tah eta 
surat talakna, didungakeun beurang-peuting pamuga awak Nap- 
siah, jauh bahya parek rijki. 


Lamun buburuh sing untung, kuli masing bisa mahi, da- 
gang sing gede batina, sumawon boga salaki, pamuga meunang- 
keun menak, atawa nu sugih mukti. 


Engkang mah bobotoh ngadu, tukang jahat kana duit, 
osok resep jujualan, juru nganyenyeri istri, baheula geuning 
kumaha, meureun masih kapieling. 


Poma ulah hoyong milu, ka engkang jelema miskin, ru- 
din kawuwuhan  HNhina, bisi disangsara deui; katambah ayeuna 
engkang, engeus boga deui rabi. 


Ka ieu awewe lembur, anu sapantar satanding, estu sapi- 
kir jeung engkang, tuhu tur beresih ati, engkang teu kaduga 
mirak, ku Nyai meureun kaharti. 


Nyi Napsiah nguping kitu, sakedap ngahuleng cicing, ha- 
te_ panas ngagarangsang, wekasan pok nyanggem rintih, pase- 
mon taya karingrang, ngagulkeun diri pribadi. 


Engkang mah geuning ku lucu, abong pameget berbudi, 
naha dikinten kumaha, pang abdi ka dieu ngiring, tobat teu 
malar dirawat, sanes hoyong dipirabi. 


Amung rek ngadoja wungkul, nalungtik sugan geus eling, 

horeng adat nu baheula, resep nganyenyeri istri, dugi ka jaman 
ayeuna, masih napel ngulit daki. 


Mun terang yen masih kitu, ku kaduhung teuing abdi, 
henteu rapa ti baheula, meureun lalugina diri, boro loba nu rek 
ngarah, tatapi henteu ditampi. 


Ayeuna abdi geus lulus, dipaparin surat waris, teu kinten 
pisan nuhunna, katarima lahir-batin, ai aceuk amit mulang, jut 
turun jeung leos indit. 


Ceuk Nyimas Saleha ituh, da engkang mah kitu teuing, ari 
tadi keur di jalan, bangun geugeut mikaasih, nyaah da aya pa- 
ngarah, barang geus nyukakeun galih. 


Anggur disusul disungkun, dibere nu saperkawis, telenges 
teh seseepan, Mas Amil ngawalon manis, Nyai ulah papanjang- 
an, puguh engkang keur parusing. 


MAGATRU 


Nyi Napsiah sabot leumpang henteu suwung, tarang pa- 
ting lalepit, halis kerung ampir tepung, biwir ngawet umak-umik, 
ngutruk gegelendeng sombong. 

Aduh tobat neda ampun ka karuhun, hanjakal boga pi- 
kir, nyangka masih dipilucu, ngira arek gede rijki, sihoreng buk- 
tina gapong. 

Jeung kaduhung tadi ku make cacatur, menta keur tem- 


pat cicing, misah imah embung campur, nyana moal dipiduli, 
kabebero make ngomong. 


Teges apes saumur nyunyuhun hulu, hirup di kolong langit, 
kakara ayeuna estu, meunang wirang liwat saking, ngenes pa- 
nas mani nyongsrong. 


Matak heran Sopandi bet jadi kitu, keur naon atuh tadi, 
nitah eureun tina babu, ngomongan ngudukeun bijil, ngajak 
mantog ka gogobrog. 


Ari sumping ka karatonna nu alus, kana tempatna linggih, 

garwa padmi anu lucu, da nyaah ka prameswari, nu montok 
demplon camohong. 


Ka aing mah mani luas nyebut lulus, nalak teu kapirabi, 
pasemon rusuh garidus, estuning kacida teuing, matak haria- 
neun abong. 


Kutan kitu ari nu weureu kucubung, kawas nu edan eling, 
siga linglung arek palung, panata degig umaing, judes kumaki 
bedegong. 


Henteu inget ka jaman anyar patepung, geuning mani ngu- 
rihit, malah sumpah ngaburudul, estuning teu nyana teuing, 
horeng nipu omong kosong. 


Dina waktu eukeur kukulutus kitu, leumpangna enggeus 
tebih, dugi kana jalan singkur, harita geus wanci magrib, kawu- 
wuh hujan ngagebrot. 


Gelap dordar sorana mani ngaguruh, angin ngahiuk tarik, 
* kilat timburinyay campuh, matak keueung liwat-saking, nung- 
tun ketir ngalokotoy. 


Ngarep-ngarep kahar sewa anu suwung, luput teu aya mi- 
lik, tinimbang baseuh kukucrut, Nyi Napsiah tuluy mampir, 
eureun dina saung kosong. 


Ambek nyedek mun kongang hayang tutubruk, awak ma- 
ni ngagidir, napsu nguwung nu kapegung, nungtun hayang lan- 
jang-linjing, lami-lami gog cingogo. 

Ngadadaweung ngabuntel tineung ngalamun, ras kana tak- 
dir diri, keur basa jaman kapungkur, bisa rangkep ka Sopandi, 
nyasatna beunang ngabedol. 


Ceuk pikirna Nyi Babu bari ngajentul, lamun kieu mah 
sidik, aing nu salah saestu, geus milampah nganyenyeri, ka nu 
keur rarabi pogot. 


Sahanteuna Nyi Miasih nu karebut, leungit beunang sala- 
ki, pikirna tangtu kaduhung, nadah wirang reujeung pusing, ku 
kanalangsa dirojong. 


Kawuwuhan Sopandi sanggeus karebut, dirina dinyenye- 

ri, ku aing ditinggal undur, indit henteu jeung pamilih, ngarem- 
pak ungel papakon. 

Munasabah ayeuna aing ditaur, dibayar wirang pusing, 
dipunahan ku kabingung, duh diri hanjakal teuing, neda to- 
bat ka yang Manon. 


Ti kiwari satungtung abdi keur emut, moal rek deui-deui, 
ngarebut panutan batur, kajeun teu boga salaki, tinimbang beu- 
nang bebedol. 


Nyi Napsiah keur waktu ngalamun kitu, teu kanyahoan 
deui, dugi ka rada ngaranjug, da ningal aya lalaki, ngahaja ka 
saung mengkol. 


Horeng hiji Tiong Hoa gede jangkung, mawa kareta me- 
sin, banna kempes sabab bitu, barina nangtung gigibrig, maneh- 
na pok ngomong alon. 


Aeh kutan aya anu keur cindukul, mana ari salaki, bet 
geuning sorangan kitu, Nyi Napsiah imut leutik, hormat bari- 
na ngawalon. 


Puguh abdi eukeur ngiuhan kapegung, henteu gaduh sala- 
ki, nuju lantung tamtuh laku, keur nyirnakeun eusi ati, nga- 
rah laluasa jongjon 


Eta babah nguping Nyi Napsiah kitu, bangun nu suka ati, 
barina meureudeuy imut, ngusap beungeut semu manis, ma- 
nehna pok deui ngomong. 


Eh karunya sihoreng Nyai teh kitu, ulah nyangsara diri, 
ayeuna mah lamun purun, jeung saya urang baralik, engke geus 
nepi ka tuko. 


Nyai tangtu bakal dipiara terus, saya teu boga gundik, nyo- 
nya euweuh ka Singapur, saya banget susah ati, euweuh nu ngu- 
ruskeun toko. 

Nyi Napsiah nguping omong babah kitu, mimiti owah 
gingsir, timbul kabita kairut, anu kacipta ku ati, bakal senang 
deui jongjon. 


Kana tekad moal lakian rerebut, bangun geus poho deui 

kalampat ku eusi napsu, jalan pangajul idajil, nu nungtun marga- 
ning awon. 


Bari imut manehna tuluy ngawangsul, abdi sumeja ngiring, 
asal dipiwelas estu, babah imut budi manis, bener memang mo- 
al bohong. 


Ayeuna mah hayu bae urang tuluy, bisi kaburu peuting, 
engke geus nepi ka ditu, urang baradami deui, ambeh salse bi- 
sa jongjon. 


SINOM 


Ti dinya mah Nyi Napsiah, sareng babah bral arindit, di- 
na sapapanjang jalan, estu pada suka ati, dibarung ngarecewis, 
nerangkeun eusining maksud, maheutkeun perjangjian, ma- 
lar engkena di ahir, lulus mulus ulah pinanggih kuciwa. 


Nyi Napsiah mangsa eta, teu kinten bungahna ati, pami- 
- kirna nu kacipta, dirina dihin pinasti, bakal pinanggih mukti, 
laluasa deui tangtu, ku kituna harita, pikirna enggeus mimiti, 
arek ngayun napsu mun geus loba harta. 


Ku margi kitu tekadna, kaliasan henteu jalir, saparantos 
tinekanan, manehna ngajadi gundik, teu petot gandang-ginding, 
panata luhur adigung, rasana pangunggulna, taya nu mapakan 
mukti, laluasa di jero toko ngawasa. 


Malah rajeun lalamunan,. hayang mapanas Sopandi, arek 
ngadu kabeungharan, nandingkeun gandang jeung ginding, sa- 
men pamulu geulis, jeung Nyi Saleha nu timpuh, hate nyong- 
kab teu tibra, lamun Mas Amil sarimbit, tacan tunduk kaung- 
kulan pangawasa. 


Mung bae hanjakal pisan panyiptana teu ngajadi, sulaya 
keuna dodoja, wawales ka anu sok dir, ujub ria pamikir, taka- 


bur tur katalanjur, hiji mangsa manehna, eukeur diuk dina kor- 
si, suka senang genah bari lelenggakan. 


Babah henteu ti tadina, narima surat pawarti, nu nerang- 
keun yen nyonyana, ti peuntasna tereh balik, terang soteh geus 

bukti, sihoreng harita jebul, datang tur ngabongohan, turun 
tina kahar rikip, sup ka toko tembong ulatna amarah. 


Panginten ku tina heran, tur asa teu ngeunah ati, gancang 
harita — manehna, ka babah nanya nalungtik, naha eta teh gun- 
dik, atawa awewe babu, tatapi mohal bujang, da pakeanana 
ginding, panatana kumaki bangun balaga. 


Babah ditanya ku nyonya, bingung pabaur jeung risi, bi- 
ngungna da puguh enya, memang Nyi Napsiah gundik, risina 
mun katungtik, tangtu matak jadi guyur, atuh tina kituna, teu 
wudu bareurat biwir, bulat-beulit nembal belot te karuhan. * 


Nyi Napsiah saharita, tina korsina jung indit, ngolesed ke- 
keteyepan, maksudna mah bade bijil, nyonya anu keur pusing, 
nenjo gundik arek turun, rikat palekat megat, leungeunna pa- 
geuh dikeumbing, dibebedol terus ditongtak katukang. 


Harita di toko eta, geus mimiti ribut leutik, gorgar pada 
sili sentak, sili bedol sili keumbing, nyonya nu panas ati, napsuna 
wuwuh ngaberung, ningal ka Nyi Napsiah, nu harita rek tiban- 
ting, tuluy nyusul babah megatan didupak. 


Tina pinterna nu newak, musuhna enggeus ka cangking, 
kabandang tapi ngalawan, gegebes babadug tarik, nyonya re- 
men kagitik, babah singkil gancang muru, megat di tengah-te- 
ngah, ripuhna kaliwat saking, dada tonggong bukbek pada na- 
reunggeulan. 


Ku tina enggeus teu kiat, nangankeun awak nyareri, tung- 
tungna babah teh nyingkah, nenjokeun deukeut lomari, nu gelut 
beuki wani, mani kewel silih gulung, brongbrang nu kadupak- 
an, barang munggah burak-barik, pabalatak ngalayah dina tem- 
bokan. 


Brul anu ngalalajoan, teu lila baralik deui, jalaran nu pa- 
seana, harita geus disarapih,nyonya mah mani cikih, ngotek- 
tak leungiteun musuh, demi musuhna tea, tadi ge geus bijil te- 
bih, rurusuhan leumpangna susulumputan. 


Cape teu aya tandingna, ambekan ngahegak ngangsit, pa- 
kean karusut ruksak, awak taratu pareurih, demi nu paling 

nyeri, gugusi hareup nu luhur, ana dicabak-cabak, ya Robi ku 
matak sedih, huntu dua punglak kacabok ku nyonya. 


Nyi Napsiah brek ngeureunan, diuk di nu rada suni, sa- 
bot cicing pamikirna, pinuh ku pusing ku sedih, pusing ku eleh 
jurit, sedih ku teu putus-putus, badan teu pisan senang, keu- 
keuh ngan pinanggih nyeri, lara wirang mani teu aya kendat- 
na. 


Nanging sanaos kituna, teu diangge panjang pikir, harita 
ge jol emutan, arek asup kuli deui, sabab basa kamari, geus meu- 
nang .beja ti batur, yen aya menak anyar, eukeur sesaheun nga- 
lingling, <nyiarjalma nu paham kana ngokian. 


Ti dinya mah Nyi Napsiah, teras gagancangan indit, na- 
nging tina rada anggang, atuh dina pabuburit, manehna nem- 
be dugi, kana lalawangan payun, menak istri harita, nuju di pa- 
yun keur calik, dina korsi ngadaraweung jeung putrana. 

Nyi Napsiah ningal menak, inget henteu pati sangli, bari- 
na nepakan dada, kukulutuk balik deui, aing teu sudi teuing, 
tunduk ngawula ka maru, sugan teh enya menak, horeng eta 
mah bet geuning, popotongan Sopandi anu baheula. 

Aing ka mana nya nyingkah, nyingkiran wiwirang diri, ku- 
tan kieu karasana, harianeun teuing takdir, kolot henteu mi- 
duli, ngantep henteu ngurus-ngurus, ayeuna mah kapalang, luas 
arek buang diri, untung rugi mulya hina kuma behna. 


Teges dumadakan pisan, henteu sabaraha lami, manehna 
teh gok papapag, jeung soldadu keur pelesir, soldadu ngajak 
seuri, Nyi Napsiah males imut, teras babadamian, putusanana 
nu pasti, poe isuk maranehna rek marangkat. 


DANGDANGGULA 


Kalakuan Nyi Napsiah jurit, gelut puket patelak jeung nyo- 
nya, dumugi ka jadi omong, seueur jalma' nu maphum, kolot 
budak ngaruping warti, ngajadi kacapangan, magarkeun teh 
lucu, resep ningal perang bikang, sili koet sili rewod kana pipi, 
mani jadi deugdeugan. 

Mas Amil nu harita keur balik, tas ti kaum ngurus paga- 
wean, barang dina hiji toko, dumadak nyimpang asup, sabot 
nawar bari pipilih, manehna banget heran, ningal barang ajur, 
raruksak masih balatak, patulayah henteu beres lir sasari, cara 
waktu katukang. 


Tina keukeuh asa kaget pikir, pok manehna nanyakeun 
sababna, pangna ruksak eusi toko, nu ditanya ngawangsul, ne- 
rangkeun tur beres taliti, imeut henteu kaliwat, ku jalaran ki- 
tu, Mas Amil dadak sakala, saharita ngajadi olohok cicing, he- 
ran ku popotongan. 3 


Teras bijil ti toko bral indit, sabot leumpang barina istig- 
far, teu weleh jeroning hate, seueur nu kapiemut, rusras kana 
nu lain-lain, sagala lalampahan, ti jaman kapungkur, dumugi 
ka waktu eta, eces nyacas kagambar ku eusi pikir, natrat taya 
nu hilap. 

Jalan ngembat palebah nu suni, cararaang kawantu ti beu- 
rang, manuk di disarada recet, angin tarik ngahiuk, ku Mas Amil 
anu keur pusing, lantaran lalamunan, dumugi ka luput, hilap 
ilang teu karasa, langlang-lingling pipikiran selang-seling, ki- 
rang jejeg emutan. 


Hiji motor nu ngadudud tarik, tur ti tadi ngadotdot em- 
petna, ku Mas Lebe teu diwaro, atuh ku margi kitu, tina ka- 
gok bongan teu nyisi, tungtungna deg kadupak, dugi ka ngudu- 
pung, motor laju panglumpatna, kumarayap Mas Amil kakara 
tanghi, ngalungsar sisi jalan. 

Nyabak suku karasana nyeri, disidikkeun sihoreng tetela, 
bet tatu getihna ngocor, maksakeun bade nangtung, henteu 
kiat palaur inggis, tungtungna sisi kuta, prak deui ngajentul, nu 
tatuna dicabakan, diusapan bari ditiupan apik, sarta ngomong 
sorangan. 


Masya Allah henteu nyana teuing, nyorang apes nemahan 
cilaka, nepi ka kadupak motor, da ongkoh teu pupuguh, nga- 
don lalamunan teu uni, mikiran popotongan, nu enggeus ti- 
gubrus, cilaka ku pamolahna, bongan bae teu daek babalik pi- 
kir, keukeuh ngumbar amarah. 

Dina waktos Mas Amil lumengis, kaleresan jebul aya del- 
man, eusina kadua enon, enonna geulis lucu, disapatu jung- 
kung nu gading kaos jeung erok bodas, dibeulitan biru, ram- 
but panjang galing muntang, dirumbaykeun pitana ngajiribi- 
bing, beureum wuwuh manisna. 


Barang enon socana ningali, ka Mas Amil anu keur nyang- 
hunjar, ka kusir miwarang nyetop, sanggeus eureun ngabagug, 
enon lungsur mariksa lirih, emang ku naon eta, getih suku ngu- 
cur, nu dipariksa ngajawab, puguh abdi kadupak ku motor ta- 
di, dugi ka hese leumpang. 


Saur enon bari imut manis, leuh karunya da lamun daek 
mah, keun kuring rek haat bae, nganteur nepi ka lembur, ceuk 
Mas Amil nuhun teh teuing, lamun yaktos rek haat, abdi tang- 
tos tumut, ti dinya mah nu cilaka, dipapangga ditumpakkeun 
ku ki kusir, teras dibawa mulang. 

Sadungkapna ka pondok Mas Amil, bojona teh kaget ma- 
lah nyangka, magar ku delman kagerel, ku enon bari imut, dite- 
rangkeun gemet taliti, atuh ku margi eta, Nyimas Amil terus, 
ka enon nyambung haturan, nganuhunkeun sorana mani nga- 
lengis, Agan nuhun kacida. 


Cacak ieu pun lanceuk upami, teu kapendak ku salira 
Agan, panginten masih ngagoler, ki kusir milu mintur, komo 
lamun henteu ku kuring, dipangku dipapangga, meureun aceuk 
lapur, salaki mo bisa mulang, ngarumpuyuk di jalan nepi ka 
peuting, wantu teu bisa leumpang. 

Cek Mas Lebe eh adi katampi, akang nuhun reh geus di- 
papayang, nya kitu ka Agan o0ge, rebu laksa kasuhun, geus ke- 
resa nulung ka abdi, mugi salira Agan, ginulur Yang Agung, pina- 
reng kasalametan, sapaosna tebih bahya parek rijki, sabar tawe- 
kal pasrah. 


Salajengna ulah rengat galih, ku jalaran abdi hoyong te- 
rang, na putra saha Agan teh, enon imut ngawangsul, bilih emang 
sinareng embi, ka kuring hoyong terang, mangga bae cukcuk, 
kotektak di jero kota, tingalian imah nu anyar dieusi, nomer 
saratus lima. 

Sakalian kuring peremisi, arek mulang bisi kaburitan, Mas 
Amil hormat ngawalon, Agan sumangga atuh, Nyimas Amil 
nempas ngalengis, naha ku rurusuhan, sareng naon atuh, panari- 
ma tawis bingah, enon mesem ngawangsul pasemon manis, embi 
emang teu kedah. 


Geus kitu mah teras bae indit, rurusuhan teu lami geus 
dungkap, ka hareupeun hiji gedong, ti dinya enggal turun, sup 
ka. bumi teras wawarti, sadaya pamendakna, diunjuk ka ibu, 
ibuna nganaha-naha, lain terus dibawa ka rumah sakit, sangem 
putrana hilap. ; 


Mas Amil nu nandangan balai, ku bojona enggeus diubar- 
an, kalawan geten tulaten, dina lebet saminggu, panyakitna geus 
cageur deui, malah harita teras, sadia kukumpul, sasalsena bral 
marangkat, suka seuri ewesalaki ngaginding, wantu bade ka ko- 
ta. 

Ti pandeuri aya anu ngiring, nanggung sumbul digantel- 
an hayam, malah bari nungtun embe, sanggeus ka kota cunduk, 
Mas Amil teh teras nalungtik, tatanya jeung ngilikan, bumi nu 
dijugjug, teu kungsi lami beh ningal, angka hideung dina tem- 
bokan ngadingding, sidik saratus lima. 


Lebah lawang Mas Amil muringis, harorean daringgis ra- 
rempan, hate geder mandeg mayong, risi ku gedong alus, pala- 
taran hegar raresik, isin ku parabotna, nu harerang hurung, ko- 
mo ningal nu kagungan, eukeur calik ngadadaweung dina kor- 
si, mani wuwuh ajrihna. 


Mung saena ku anu ti bumi, Mas Amil teh katut sabalad- 
na, enggal digentraan bae, enon anu kapungkur, mangsa eta 
mapagkeun rintih, samalah sadayana, dicandak ka pungkur, 
Mas Lebe jeung sabaturna, waktos diuk katawis semu arisin, 
tarungkul hormat pisan. 


Pribumi teh barang breh ningali, ka Mas Lebe nu keur diuk 
sila, sakedapan mani bengong, manah raos ngalindur, salalamar 
bok bilih ngimpi, tepang jeung popotongan, Nyi Miasih tung- 
kul, api-api teu uninga, bari jongjon ngaberes-bereskeun korsi, 
sareng putrana tea. 

Tuluy calik pok ngalahir aris, kuring heran aranjeun teh 
saha, putrana nyundul ngawalon kapan anu kapungkur, ditulung- 
an tea ku abdi, nya ieu nu cilaka, ku motor katubruk, geuning 
dina minggu tukang, caket meja abdi ka ibu wawarti, ngunjuk- 
keun sapamendak. 


Bari ngised Mas Amil mimiti, nyanggem alon henteu ting- 
gal hormat, nya eta pangdumeuheus teh, pamugi galih luntur, 
kersa nampi pangbakti abdi, minangka tawis bingah, rehing ming- 
gu pungkur, abdi ku putra gamparan, ditulungan dijait tina ba- 
lai, basa eukeur cilaka. 


Pribumi teh pok ngalahir deui, hal pangbakti katarima pi- 
san, ngan eta asana abong, kahayang ulah kitu, putrana pok 
nempas pilahir, emang mah bet enyana, make angkaribung, 
kuring mah teu boga niat, hayang nampa pamales pamulang 
asih, satadina ge haat. 

Ceuk Mas Amil ku hanjakal teuing, bet juragan pameget 
teu aya, pribumi ngawangsul alon, enya puguh keur suwung, 
saban Ahad sok angkat turni, ngider ka pilemburan, niten jal- 
ma kampung, bisi aya nu katerap, ku ririwit rupaning gering 
panyakit, anjeunna nu ngubaran. 


Reujeung deui kuring ti tatadi, henteu weleh boga rasa 
heran, bet kolot kadupak motor, naha keur naon atuh, Nyi Sa- 
leha nambalang lirih, puguh dupi gamparan, yaktos kirang umum, 
pisanggemna ka abdi mah, pun lanceuk teh harita ngalamun 
teuing, ngemutkeun popotongan. 

Enon imut malah pok ngalahir, kutan kitu paingan cilaka, 
ibuna nyambung carios, edas sihoreng kitu, cik teruskeun bet 
resep geuning, kumaha muasalna, wakcakeun sing estu, Mas 
Amil alon nambalang, gamparan mah bet nganggo percanten 
galih, ngawadul pun bojo mah. 


Nanging tina Mas Amil diperih, dipapaksa dikudukeun 
wakca, tungtungna pok bae ngomong, ditetek ti kapungkur, 
tina jaman waktu pelesir, dumugi ka harita, imeut teu kalarung, 
ngabuih taya karingrang, ceuk rasana kapalang nerangkeun di- 
ri, muka sajarah lampah. 

Nu ngaruping carios Mas Amil, sadayana ngahuleng hare- 
ran, malah pribumi mah komo, dugi ka semu alum, aya cua 
jeung aya watir, galih kelar kagagas, rusras jero kalbu, sagala 
lampah baheula, nu geus paler harita kaemut deui, estu raos 
teu nyana. 


Bari cengkat anjeunna ngalahir, sabenerna untung boga 
anak, geus werat nulungan kolot, anjeun teh kudu nuhun, bo- 
ga anak bela gumati, cacak ditambelaran, geuning henteu bu- 
rung, bisaeun mulang tarima, males asih ditakdirkeun ku 
Yang Widi, kuat melaan bapa. 


Bisi anjeun henteu acan ngarti, nandang kaget atawana 
heran, bengong olohok ku helok, bingung lantaran linglung, ulah 
samar mangga tingali, piraku rek kalingkap, lali henteu emut, 
manawi diperecaya, kapan ieu abdi nu nami Miasih, biangna 
putra engkang. 


KINANTI 


Mas Amil nu keur melenguk, nguping jenengan pribumi, 
dugi ka teras istigfar, dibarung gogodeg dikir, tuluy nyanggem 
lalaunan, sorana mani ngalengis. 


Tobat Gusti Anu Agung, nu sipat rahman jeung rahim, 
estuning raos teu nyana, gamparan sinareng abdi, tinakdir pa- 
reng dikadar, tiasa papendak deui. 

Ku tina jalaran kitu, kalayan ati nu wening, nyebat asma- 
ning Pangeran, ti lahir dugi ka batin, dosa abdi sadayana, mu- 
gi jembar pangaksami. 


Pribumi ngadangu tamu, pok ngawalon alon manis, abdi 
ngahampura pisan, malah sawangsulna deui, dosa abdi ge ku 
engkang, kedah dihampura sami. 

Yohanna pek geura munjung, nya ieu mama Sopandi, ti 
dinya putrana teras, ngaharempoy ka Mas Amil, bluk nyuuh deu- 
keut lahunan, barina nyanggem ngalengis. 


Ya Alloh Gusti Nu Agung, abdi nuhun liwat saking, ayeu- 

na pareng dikadar, hasil pamaksudan ati, ditakdirkeun bisa te- 
rang, tepang jeung bapa pribadi. 


Mama mah bet geuning kitu, bangun tega luas galih, iklas 
estuning antepan, teu kagungan manah watir, ka abdi ti baba- 
heula, mani teu keresa nyungsi. 


Da abdi mah ti saemut, kamana teu petot eling, samalah 
ka ibu pisan, sok sering naros nalungtik, micangcam salira ma- 
ma, jalaran hoyong papanggih. 

Mas Amil nguping piunjuk, putrana nangis ngalengis, 
dugi ka dadak-dadakan, asa tungkeb bumi langit, kiamat samar 
panalar, hate kasuat-kaseuit. 


Rusras ka jaman kapungkur, sugri paripolah diri, harita 
nyacas kacipta, kagambar ku eusi pikir, rumasa salah sorangan, 
ka anak henteu miduli. 


Hate lalewang-laliwung, mangpaung pinuh ku sedih, di- 
ranjah kelar kagagas, ngagres ngenes ngerik peurih, kanalangsa 
katugenah, karasana leuwih-leuwih. 


Atuh ku jalaran kitu, tungtungna cipanon bijil, teu kalis 
ku disusutan, diusap ge bijil deui, poho di kalalakian, nepi ka 
ngaregih ceurik. 

Sugri nu di dinya kumpul, bawaning teu tahan ati, wekas- 
an sami ngalimba, ngiring sedih ka Mas Amil, karasana ku sada- 
ya, bet asa jeroning ngimpi. 

Sanggeus "lami tinghariul, Mas Amil pok nyanggem deui, 
eulis mama teh rumasa, tambelar henteu miduli, ari pangna 
kitu peta, lain sabab luas ati. 

Ngan tina nya eta atuh, mama mah da goreng milik, tak- 
dir .jelema cilaka, juru karancana iblis, badan mama salawasna, 
teu salin tina prihatin. 


Ayeuna kersa Nu Agung,' dipareng bisa papanggih, mama 
tanpa tanding bungah, atoh reh eulis walagri, geus gede tur ha- 
de rupa, sehat henteu kurunyinyi. 


Ngan pedah mama mah estu, bungah teh sakadar ati, hen- 

teu bisa reujeung brona, nembongkeun tatali asih, mere ku rupa- 
ning barang, wantuning mama mah miskin. 


Pribumi alon ngawangsul, engkang hal eta mah mugi, ulah 
rek dianggo manah, karana najan si Nyai, mo enya aya harepan, 
hayang dibere rejeki. 


Ku tepang ge leuwih untung, bingah anu tanpa tanding, 
kawuwuh berkahing budak, keurna masih keneh alit, ku rama- 
na nu ayeuna, kacida dipikaasih. 


Diwowoy malah dijurung, guguru nyiar pangarti, lebet 
sakola Walanda, barang tidinya geus bijil, emutan Mulah*kapa- 
lang, tamba lugah-ligeuh teuing. 


Teras deui sina asup, ka M.u.l.o. nambihan harti, ti dinya- 
na ge berekah, lulus tur diploma deui, malah sawaktos ayeuna, 
di dayeuh ieu tinakdir. 


Si Nyai teh geus buburuh, di kantor pos jadi commies, 
bisa ihtiar sorangan, Mas Amil nguping pilahir, dugi teras nga- 
dangheuak, ngadoa nadahkeun amin. 


Geus kitu pok nyanggem laun, eulis. mama nuhun teuing, 
pamuga salalawasna, ku nu ti payun diasih, kapake hal pagawe- 
an, kilangbara mun kapuji. 


Pemuga terus-tumerus, eulis ginuluran diri, cageur kala- 
wan bageurna, jauh. bahya parek rijki, sabar tawekal daekan, 
loba anu mikaasih. 


Mama. mah sambung jumungjung, ngadungakeun beurang- 
peuting, reujeung engke ka hareupna, saupama eukeur ari, sing 
daek nyaba ka mama, mama sono liwat saking. 


Bojo Mas Amil ge kitu, nyanggem tur mani ngalengis, yak- 
tos Agan sing keresa, angkat ka rama pelesir, ibi teu kinten ho- 
yongna, kasumpingan Agan calik. 


Gan Yohanna pok ngawangsul, ka mama sareng ka em- 
bi, nyuhunkeun berkah pandoa, engke di mana geus ari, tan- 
wande abdi ngahaja, ka ditu rek ngadon meuting. 


Barang keur galuntreng kitu, jol aya pameget sumping, 

pribumi rawuh putrana, harita marapag titih, tur bari salasaur- 
an, basa Walanda ngabuih. 


Mas Amil ningal nu rawuh, bolbol nyangka dina ati, yen 
eta teh pamegetna, ana pek disidik-sidik, puguh ge geus rada 
apal, bet juragan Doktor geuning. 


Juragan Doktor nyeh imut, nyampeurkeun bari ngalahir, 
aeh bet Amil sigana, kumaha henteu garering, Mas Amil nga- 
wangsul hormat, hibar pangesto walagri. 


Geus kitu mah atuh terus, nguruskeun nu lain-lain, barina 
salasauran, ngaraleueut henteu kanti, pasemonna sadayana, ba- 
ringah kaliwat saking. 


Putusanana barempug, juragan Doktor sarimbit, ka Mas 
Amil jeung bojona, ngajangjian kudu sering, pulang-anting ka 
anjeunna, tawis ngangken mitra dalit. 


Geus lami Mas Amil terus, warangsul tur suka ati, taya nu 
* dipalikiran, jaba hayang geura bukti, ngalakonan kaanjangan, 
ku putra nu dipiasih. 


Salajengna henteu luput, putrana teh sering sumping, malah 
osok kikintunan, ka rama teuing ku asih, hormat tilawat kaci- 
da, nyasat dipuja-dipuji. 

Mas Amil sarimbit kitu, ka putra seep miasih, sumawon- 
na ka sepuhna, ka Agan Doktor sarimbit, geus henteu asa jeung 
jiga, layeutna lir sareng wargi. 


Ieu carios geus tutup, teu aya lajengna deui, mugi-mugi 
saterasna, ka sugri pameget-istri, jadi tuduh jalan lampah, pieun- 
teungeun hirup hurip. 

Sajabina henteu suwung, sugri lepat ageung-alit, bilih ka- 
sabit jenengan, boh lampah kaguras-garis, mugi jembar sih ak- 
sama, tobat sanes sindir-sampir. 


TAMAT 

